tostoc'h - Wikeriadur\nDiwar an anv-gwan tost hag an dibenn-ger -oc'h.\nDerez-uheloc'h an anv-gwan tost.\nGalvet oa da vont da lakaat o dorn er sac'h, an holl dud yaouank a dro-war-dro, betek Gwinevez, Gwiniventer, Plouvorn hag ar parrezioù all tostoc'h. — (Lan Inizan, Emgann Kergidu 1, Brest, 1877, eil emb. Al Liamm 1977, p. 194.)\nC'hoant a-walc'h an nevoa da vont da welet tostoc'h petra 'oa kement-se. — (Erwan ar Moal, Pipi Gonto, Kemper, 1925, p. 55.)\n— « Pellik emaon c'hoazh, » emezan. « Pa vimp tostoc'h, marteze... » — (Jakez Riou, An Ti Satanazet, Skridoù Breizh, 1944, p. 19.)\n— N'ho kwelan ket mat, Katell. Deuit tostoc'h. — (Roparz Hemon, Ho kervel a rin en noz ha marvailhoù all, Al Liamm, 1970, p. 26.)\nHag e kav din en un taol emaon tostoc'h ouzhoc'h. — (Roparz Hemon, Mari Vorgan, Al Liamm, eil emb. 1975, p. 37.)\nDu-se, pell pe dostoc'h, en alamandezenned ha gwez kraoñ al liorzh kloz e taol eostiged all, her ha taer, o zio ! tio ! tio ! bagol, ma tasson kili an diribin, e-giz ma vije ur palez strink. — (Youenn Drezen, Sizhun ar Breur Arturo, Al Liamm, 1971, p. 13.)\nBremañ, pa ne oa den da c'hounit ha p'he devoa, ouzhpenn, ur mevel da baeañ ha da vagañ, e oa dav da Chañ-Mariou ar C'hogant sellout pishoc'h ha derc'hel tostoc'h d'he gwenneien, ha kement-se seul vui ma oa bet keraet dezhi he gouel-mikael. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 19.)\nTostoc'h eget :\nPa zigouezas Herve Stroalleg e Kermoal, e oa tostoc'h da bemp eget da beder heur. — (Ivon Krog, Eur Zac'had Marvailhou, Buhez Breiz, Kemper, 1924, p. 147.)\n— « [...]. Rak, mar domp ar gerent tostañ, hor c'herentiezh a zo skoulmet war ar pempvet pe ar c'hwec'hvet brank hag, ouzhpenn, Kervetouz a zo kalz tostoc'h eget Lanurgad ouzh Karreg-al-Laouarn, hag amañ n'eo ket al labour eo a vank. » — (Jakez Riou, An Ti Satanazet, Skridoù Breizh, 1944, p. 38.)\n[...], goude bezañ studiet kartenn-vor Amerika e weljomp anat na oa begad-douar-all ebet tostoc'h eget Inizi ar Garaibed [...]. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 17.)\nHa setu Loeiza, tostoc'h d'he hanter-kant eget d'he daou-ugent vloaz, ret dezhi klask ur vicher nevez. — (Roparz Hemon, Ho kervel a rin en noz ha marvailhoù all, Al Liamm, 1970, p. 14.)\n— N' hoc'h eus ket klevet larout, Anna, eme ar person, en ur dennañ adarre ar gaoz war an dachenn a zalc'he tostoc'h d' e galon eget planedenn kalon frailhet pe get merc'h ar skolaer, [...] ? — (Abeozen, Pirc'hirin Kala-Goañv, Al Liamm, eil emb. 1986, p. 26.)\nTostoc'h evit :\nTostoc'h-tost : muioc'h-mui tost\nPelloc'h e veze kavet bourkoù all : Tchaslitsy, Ovintsy, Spoundni, Chevertni, C'hestimirovo, pelloc'h-pell diouzh al linenn ha tostoc'h-tost ouzh al lennoù. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 14.)\nTostoc'h-tostañ : muioc'h-mui tost\nSeul dostoc'h, seul dommoc'h, seul nebeutoc'h a blas. — (Jules Gros, Le trésor du breton parlé Troisième Partie, 1974, p. 312.)\ngalleg : plus près (fr) (que)\ngalleg : plus regardant(e)(s) (fr) (que)\nAdtapet diwar « https://br.wiktionary.org/w/index.php?title=tostoc%27h&oldid=277839 »\nKemmoù diwezhañ degaset d'ar bajenn-mañ d'an 17 Eos 2018, da 07:53.


Disoc'hoù A.K.E.D. 2007\nUn arnodenn kinniget da holl skolajidi 3de klas skolajoù Diwan eo an AKED. Talvezout a ra kement hag "Arnodenn Kreiz Eil Derez Diwan". Pal an AKED eo reiñ tro d’ar skolajidi da ziskouez o barregezhioù liesseurt, dre ar brezhoneg (war-bouez...\nDevezh plijadur !\nDaouzek skolajiad ambrouget gant Ninnog ha Padrig o deus bet un devezh dreistordinal dimeurzh, 19 a viz Mezheven. Int a oa bet kavet ar skolajidi zellezekañ evit implij ar brezhoneg er skolaj hag o frof fin ar bloaz a oa eus an devezh-mañ....\nNozvezh Gala Jakez Riou.\nMignoniezh Dilun, 18 a viz Mezheven, e oa nozvezh ar gala. Muzisianed ampart a zo bet klevet. Cheñchamant roll pe rock and roll ? Un tammig c’hwezh ar vakañsoù a oa war ar porzh gant silzig ar mestr-keginer Olier war –dro ar Barbekue....\nGouel an trec'h e Plijidi\nWar ar porzh a-barzh kregiñ ganti ! Diriaou e oa Gouel an Trec’h e Plijidi evit holl skolajidi 4re ha 3de klas Diwan.Petra, ‘mut-hu ? Ya, Gouel an Trec’h pe an emdrec’h, ur mare plijadur a-stroll e brezhoneg evit tri-c’hant bennak...\nWar al leurenn e C'hoariva Kerne\nDiriaou da noz e oa bet diskouezet e C’hoariva Kerne frouezh al labour c’hoariva bloaz kaset da benn gant holl skolidi liveoù ar 6ved hag ar 5ved. Graet eo bet ar c’hentelioù c’hoariva gant Fanny ha skoazellet eo bet gant Goulc'han...\nWar al leurenn da vat !\nTro hor boa bet da ziskouez deoc'h skeudennoù eus Bagad Diwan o pleustriñ. Setu div skeudenn eus ar Bagad da vat dirak an dud d'an 19 a viz Mae 2007. Trugarez da Badrig Sicard evit e skeudennoù !


Deskiñ votiñ evit e vro (Ya!) - DIBAB · Décidez la Bretagne -\nBy DIBAB On 7 novembre 2014 In Presse\nDeskiñ votiñ evit e vro (Ya!)\nMAMMENN : Ya! – 07/11/2014\nD’ar sadorn 25 dremenet e oa bet aozet gant ar gevredigezh « DIBAB — DÉCIDEZ LA BRETAGNE » ur forum foran e Sal ar C’heoded, e Roazhon. Ouzhpenn d’en em ginnig e talveze an darvoud-mañ da ziskouez ha da eskemm war al labour kaset da benn gant stourmerien katalan, skosat pe euskarat evit o bro. En teir bro-se e oa bet aozet votadegoù keodedel evit reiñ tro d’an dud embann o ali war emrenerezh pe dizalc’hidiezh o bro.\nDirak ur c’hant ugent bennak a dud o deus kontet Yann Choucq ha Quim Arrufat, dileuriad er parlamant katalan, penaos e oa bet aozet bodadegoù e Kataluña evit goulenn dizalc’hidigezh ar vro. Deuet e oa Robin Bruce, eñ, eus Bro-Skos da zisplegañ penaos e oa bet aozet ar referendom eno nevez ‘zo.\nEvit ober anv eus Euskadi e oa bet aterset Jean-Pierre MASSIAS, kelenner war ar gwir e skol-veur Pau-Baiona.\nGant ar forom-se e felle da zDibab reiñ c’hoant da gement hini tomm ouzh Breizh aozañ seurt votadegoù en e gumun.\nUr benveg pedagogel\nN’eo ket pal Dibab luskañ ar votadegoù o-unan : kentoc’h ez eus c’hoant ganto sikour un dibab keodedel. “Ur benveg pedagogel” a reas outañ Ana Sohier, en he frezegenn-digeriñ, graet evit deskiñ d’an dud penaos sevel ha kas da benn ur raktres votadegoù. Gwall simpl eo ar mont-en-dro met diazezet eo war ur gwir dianav da lod vrasañ ar geodediz. Pep hini en deus ar gwir da c’houlenn digant e di-kêr listenn voterien ar gumun, gant ma n’eo ket evit un implij armerzhel. Goude-se ne chom ken nemet kavout al lec’h hag an dafar hag a c’hell bezañ feurmet pe prestet gant an ti-kêr. Allas, hervez lezenn n’eus pouez politikel ebet gant seurt votadegoù. “Votations*” int, ha n’eo ket ur referendom ofisiel.\nVotadegoù da zont\nE-kerzh eil lodenn ar forom en deus embannet Jonathan Guillaume e vefe kaset ur votadeg gentañ e Sant-Viaud (44) evit goulenn adstagidigezh al Liger-Atlantel ha addigoradur Breujoù Breizh. Ar votadeg-se a vo ur c’hentañ taol-arnod evit aozañ “gwagennoù” votadegoù bep trimiziad. Setu amañ pouez politikel ar votadegoù-se : embann sklaer hag anat, ha war ur steuñv diouzh lezenn, c’hoant annezidi Breizh da gaout ur galloud war o bro. Diazezañ ar goulennoù-se war abegoù all estreget reoù sevenadurel pe istorel a zo bet mennozh Dibab. Kement all e vez arguzennet gant an ekonomiezh, an demografiezh, an nerzh politikel… A-drugarez da se e teu Dibab a-benn da zedenn tud a bep tu politkel hep bezañ ezel eus hini bennak ha youl a vez gant ar re zedennet : un dek kumun all bennak a zo aet e darempred gant Dibab dija ha war ar c’hant ugent den deuet d’ar forom e oa pase an hanter o deus goulennet bezañ kelaouet war mont-en-dro al luskad.\n* ar ger “votations” a vez implijet aesoc’h eget “référendum”, pa vefe tu rebech drougimplij ur gêr a denn d’ar gwir gall. Padal e teu ar ger “votations” eus ar gwir swis.\nPrevious: Succès de la campagne de dons pour DIBAB !\nNext: Réunification. Réunion sur la votation vendredi (Le Télégramme)\nPartager la publication "Deskiñ votiñ evit e vro (Ya!)"


Journal de Renaud Camus, dimanche 26 janvier 2014\ncréée le mardi 28 janvier 2014, 0 h 09Paris, hôtel Bourgogne & Montana, ch. 67, dimanche 26 janvier 2014, minuit. J’ai bien cru que la manifestation “Jour de colère” allait être un désastre complet. D’abord, d’un ~~~~~~ ~~~ ~~~~ ~~~~~~~~~ ~~~~~~~~~~, ~~~ ~~ ~~ ~~~~ ~~’~~~~~~ ~~~~~ ~~~~~~~, ~~~ ~~~~~~~~, qui pis est, ~~~ ~~~~~ ~~~~ ~~~~~~~~~~~~ ~~~~~ ~~~ ~~~~~~~~ ~~~~ ~~~~~~~ ~~~~~~~~ ~~~ ~~’~~~~~~~~~. ~~’~~~~~~ ~~~~~ ~~~ ~~~~~~~~ ~~~ ~~~~~~ ~~~~~~~~, ~~~~~~ ~~~~~~~ ~~~~~~~~ ~~~~~ ~~~~~~~~, ~~~ ~~~~ ~~~ s’est jamais complètement ~~~~~~~~~. ~~~~~~, ~~~ ~~~~~~~~, ~~~ ~~’~~ ~~~~~~ ~~~~ ~~~ ~~~~~~ ~~~ ~~~ ~~~~~~~~~, ~~ ~~~~ ~~~~~~ ~~~ ~~~~~~, ~~ ~~~~~ ~~~~~~~ ~~~~~~ ~~~ ~~~~~~, ~~ ~~~~~ ~~~~~~~ même — le ~~~~~~~ ~~~~~~~~ ~~~~~ ~~’~~~~~~~~~~~~ ~~~ ~~~~~~~~ —, ~~~~ ~~~~~ ~~~~ ~~~ ~~~~~~ : ~~~~ ~~~~ peu ~~ ~~’~~~~~~~~ ~~~~ ~~~~~~~~~~~~ ~~~~~~~~~~~~~~~ ~~~ ~~~~~~~~ ~~~~~~~, ~~~ ~~~~~~~~~~~ ~~~~~~~~~~~~~ ~~~ ~~~ l’In-nocence, mais peu, ~~~~~ ~~~~, ~~~~~~~~~~~~~, ~~~ ~~~~~~~~~~~~ ~~~~~ ~~~~ ~~~~~~~ ~~~~~~~~~~~~~~~ ~~~ ~~~~~~~~~~ ~~~~~~~~. ~~ ~~~~~ ~~~ ~~~~~ ~~~~~~~~ ~~~’~~~~ ~~~~~~~~~ ~~~~~~~~~~~~~~~~ ~~~~~~~~~~~ ~~~~~~~, ~~~’~~~ ~~~~~~~ ~~~~ ~~~~~~~~ ~~~~~~~~~ s’agencer les divers ~~~ ~~~~~~~~~ ~~~~~~~~ ~~~ ~~~~~~~~~~~ ~~~~~~~~~~~~~, ~~~~ ~~~ ~~~~~~~ ~~~~~~ ~~’~~~~~~ ~~~~ ~~~~~ ~~~~~~~~~~ ~~~~~~~~~~~~ ~~~~~~~~~~ patibulaires.\nFinalement ~~~ ~~~~~~~ ~~’~~ ~~~~ ~~~~ ~~~~~~ ~~~~~~~~ ~~~’~~~ ~~~~~~ ~~~ le penser place ~~~ ~~~ ~~~~~~~~~. ~~~ ~~~~~ ~~~~~ ~~~~~~~~ ~~~~~~~ ~~’~~~ demi-succès. ~~~~ ~~~~~~~~~~~~~ ~~~~~~~~ ~~~~~~ ~~~~~~~~~ ~~~~~~ ~~~~~, ~~~ ~~~~~~~~~ ~~~~~~~~~~ ~~~~ ~~~~~~~~ ~~~~~~~~ ~~~~~~’~~ ~~~ ~~~~~ ~~~ cortège et redescendues ~~~~~~’~~~ ~~~~~ ~~~ ~~~ ~~~~~~~ ~~’~~~~ ~~~~~~~ ~~~’~~~ ~~~~~~ ~~~~~ ~~~~~. ~~~ ~~~~~ ~~~’~~ ~~~~ ~~~~~~~ ~~~ ~~~~~~~ ~~~ cent ~~~~~~ ~~~~~~ personnes. ~~~ ~~~~ ~~~~~ ~~~~~~ grossièrement exagéré. La ~~~~~~~~ ~~~~ ~~~~~~~~~~~~~ ~~~~~ ~~~~~~~ ~~~ trente mille, ~~~~~-~~~~~ ~~~ ~~~~ ~~~~~~~~~~ — ~~~ ~~’~~~~ ~~~~ ~~~~~ ~~ ~~~~~ ~~~~~~~~~~~~ ; ~~’~~~ ~~~~~~ ~~~~~, ~~~ ~~’~~~ ~~~~~~ ~~~~ piètres résultats obtenus ~~’~~~ ~~~~~~~~ ~~~~ ~~~ ~~~~~~~~ ~~~ ~~~ ~~~~~~~~ ~~~ ~~~~~ ~~~ ~~~~~~~~~~, ~~~ ~~~~~~ ~~~~~~~~~~ ~~~~ ~~~~ ~~~~~~~ ~~~~~~~~~~ ~~~ ~~~~~~~~~ démonstration.\nIl ~~~~~~ ~~~’~~~ ~~~ ~~~~~ ~~~~~~~ d’échec total s’agissant ~~~ ~~~ ~~~~~~~~~~~~~~ ~~~~~-~~~~~. ~~~ ~~~~~~~~~ ~~~ ~~~ ~~~~ ~~~~~~~~~ ~~~~~ ~~~~~ ~~~~~ ~~~ ~~~~ ~~~~ ~~~ ~~~~ ~~~ ~~~ ~~’~~~-~~~~~~~~. ~~~~~ ~~~ ~~~~ ~~~~~ ~~~ ~~ un peu gardés ~~~ ~~~~~ ~~~~ ~~~~~~~~~~~, ~~~~~ ~~ ~~~ ~~~~~~~~~~ ~~~ ~~. ~~~~~~~~~~, ~~~~ ~~~~~~~ ~~~ ~~~~~~~~~~, ~~~~~ ~~~~ ~~~~~~-~~~~~ ~~~~~ ~~~~~~~ ~~~ ~~~~ ~~~ ~~~~ ~~~ ~~~~~ ~~~~~~~~ dans le Gers ~~~~~~~. ~~~ ~~ ~~~~, ~~~~~ ~~~~~~~~~ ~~~~~~~, ~~~ ~~~~~ ~~~~~~~~~~, ~~~~~~~~~ ~~~ ~~~~~~~~~ ~~~ ~~~~ ~~~~~~~~~ ~~~~~ ~~~~~~ ~~~~~~~~-~~~. ~~~~~~, ~~~~~ ~~~~~~~ ~~~~~ ~~~ ~~~~~~~ ~~~ ~~~~~~~~~~~ que de bras ~~~~~ ~~~~ ~~~~~~. ~~~~~~ ~~~~~ ~~~~ ~~~~~~~ ~~’~~~~~~~~~ ~~ ~~’~~~~~~~~~~~~~ ~~~~~~~, ~~~~~ ~~~ ~~~~~~ ~~~~~~~ ~~~~ ~~~~~ ~~~~~~~ ~~~~~ ~~~~ ~~ ~~~~~~~~ ~~~~~ ~~~~~~, ~~~ ~~~~~~~~~ ~~~~~~ encore moins ; ceux ~~~~ ~~~ ~~~~~~~~~~ ~~~~~~~~ ~~’~~~~~~~~~ ~~~~~ ~~~~~ ~~’~~~~~ ~~~~~ ~~~~~~~~ ~~~ ~~’~~~~ ~~~ ~~’~~~~~~ ~~~~~~~~~~~~~. ~~~ ~~~~~ ~~~~~~ ~~~ ~~~~~ ~~~~~ ~~~~~~ ~~~~~~ ~~~ ~~~~~~~~~ (~~~ ~~~~~ a dit venir “~~~ ~~~”, ~~~ ~~~~~~~~~ ~~~ ~~~~ ~~~~~~~~~~) ~~~~~ ~~ ~~~~~~ ~~~~ ~~~~~~~~~ ~~~~~~ ~~~’~~~ ~~~~~~ ~~’~~~~~~~ ~~~~~ ~~~ ~~~~ ~~~ ~~~~~~~~~~~ ~~~ ~~~~~~~ ~~~ ~~~ ~~~~~~~~~~~~~, ~~’~~~~~~~~~, et il s’est ~~~~~~~ ~~~~~~’~~ ~~~ ~~~~~~~~~ ~~~~~~~, ~~~~ ~~~~~ ~~~ ~~~~~ ~~~~~~~~~~~ ~~~ ~~~~~~~~~ ~~~~~ ~~~ ~~~~~~, ~~’~~~ ~~~~~~~~~~~ ~~~ ~~’~~~~ ~~~~~~~~~ ~~~~~~~~~~~~. ~~’~~~ ~~~~~~~~ ~~~~~~ ~~~ ~~~~~~~~~~~~ ~~~ voir venir à ~~~~ ~~~~~ ~~~ ~~~~~~~ ~~~ ~~~~~ ~~~~~~~~~ ~~’~~~~~~~ ~~~ ~~~ ~~~~~~~ ~~~~~~~~~~ ~~~~, ~~~~~~ ~~~ ~~~~~~~~ ~~~~~~~~~~, ~~~~~~~~~ “~~ ~~~~~ ~~~~~~~~~~ ~~~ ~~~ ~~~~ ~~~~~ ~~~~~~~”. ~~~~ femme, craignant que ~~~ ~~’~~~~~~~~ ~~~ ~~~~~, ~~ ~~~~~~~~ ~~~~~ ~~~ ~~~~~~~ ~~~~~~~ ~~~ ~~~~ ~~~~ ~~~~~~ ~~~~~~~~, ~~~~ ~~’~~~ ~~’~~~~~~~~~ ~~~~~~~~~ ~~~~ ~~~ ~~~~~~~~~~~~~ ~~’~~~~~~ ~~~~~ ~~~ ~~~ ~~~~~~~ que je la ~~~~ ~~~~~~. ~~~ ~~~~~ ~~~~~~~~~~~~~ ~~~~~~~ ~~~~ ~~~~~~~ ~~~~ ~~~~~~~~ ~~~ ~~~~~~~~~~ ~~~~~~~~~~, ~~~~~ ~~~~, ~~~~~ ~~~~~~~~~ ~~~~~ ~~~~ ~~~~ ~~~~~~~~~~~ ~~~ ~~~~~~~~~-~~~~ ~~~~ ~~~ ~~~~ ? (~~~~~~~~~-~~~~ m’ont dit l’avoir ~~~~~, ~~~~~ ~~~ même).\nS’il ~~~~~~~~ ~~~ ~~~~~~~ ~~~~ ~~~~~~~~~ ~~~~~~~~ ~~~~~~~, ~~~ ~~~~~, ~~~ ~~~~~~~~~ ~~~~~~~~~~-~~~~~~~~~~, ~~~ ~~~~~~~ ~~~ ~~~~~~~ ~~~~~~~~~ ~~~~ ~~~~~ “~~~~~, ~~~ ~~~~~ ~~’~~~~ pas à toi”. ~~’~~~ ~~~~ ~~~~~~~ ~~~~~~~ ~~~~~~~ ~~~ ~~~~~~~ ~~~ ~~~ ~~~~~~~~ ~~~ ~~~ ~~’~~~ ~~~~~ ~~~~~~~~ ~~~ ~~~~~~~. ~~~ ~~~ ~~~~ ~~~~ ~~~~ ~~~~ ~~~~~ ~~’~~~~ ~~~~ ~~~~ poussés mais ils ~~~~~~~~ ~~’~~~~~~~~~ ~~~~~~~~~~ ~~~ ~~~~ ~~~~~ ~~ ~~~~~~~~ ~~~~~~~ ~~~ ~~~~~~~~ ~~~~ ~~~ ~~~~~~~~ ~~~~~~~~~~~~, ~~’~~~~ ~~~~~~~~~~, ~~~~~ ~~~ ~~~~~~~~~~~~~ ~~~ ~~~~~~~~~~~~~~ ~~~~~ ~~~~ ~~~~~~~~~. ~~~ ~~~~~~~~~ notre petit groupe ~~ ~~~ ~~~~~~ ~~ ~~~~~~~~~~ ~~~~~~~~~ ~~~ ~~~~~~~~~~~ ~~~~~~~~~ ~~~~~~~~~~~~~~ ~~~ ~~~~~~~~~~~~ “~~~~~~ ~~~~ ~~~~~~~~~~”, ~~~~~ ~~~~~ ~~~~~~~~~~~ ~~~~~~~~ ~~~ ~~~~~ ~~~~~~~~~. ~~~~~~ ~~~~~ ~~ ~~~~~~ ~~~~ exposés de trop ~~~~~, ~~~~~~ ~~~~~~~, ~~ ~~~ ~~~~, ~~~~~ ~~~~~~ ~~~~~~~ ~~~~ ~~~~~~, ~~~~ ~~~~~ ~~~~, ~~~ ~~~~~~~~~~, ~~~~ ~~~~~~~ ~~~~ ~~~~~~~ ~~~~~~~~ ~~~~~~~~~ ~~~~ ~~~~ ~~~~ ~~~ ~~~ a fallu faire ~~~~~~~, ~~~~~~~~ ~~~~~~’~~~~ ~~~, ~~~ ~~~ ~~~~~ ~~~~~~~~~~~ ~~~ ~~~~~ ~~~~~ ~~’~~~~~~~~~ ~~~ ~~~~~~ ~~~~~~, ~~~ ~~~~~~ ~~’~~~ ~~~~~ ~~~~~~~ ~~~~ ~~’~~~~~~ ~~~~~~~~~~. ~~~~~~ ~~’~~~ ~~~~~~ ~~~~~~~~ hier Béatrice Bourges — ~~~~ ~~ ~~~~~~~ ~~’~~~~~~~~~~ ~~~~ ~~~~~~ ~~~ ~~~ ~~~~~, ~~~-~~~ ~~~~~~~ ~~~~~~~ ~~~~~… —, ~~~ ~~~ ~~~~~~~ ~~~~ ~~ ~~~~~~ ~~~ ~~~~~~~~~ ~~~~ ~~~~~~~~~~~ ~~~~ ~~~~~~~~~~~ ~~~~~~~~~~~, trop nombreux : seules ~~~~~~~~ ~~~~~~~~~~~~ ~~~~ ~~~~~~~ ~~~ ~~~~~~~ ~~~ ~~~~~~~~~~~~~ ~~~ ~~~~~. ~~’~~~ ~~~~ ~~~~ ~~~ ~~~~~~ ~~~ ~~~~ ~~~~ ~~~~~~~ ~~~~ ~~~~~~~ ~~~~~~~ ~~~ ~~~~~~ ~~~ ~~~ ~~~~~~ allocution que j’avais ~~~~~~~ ~~~ ~~~~~~~~~~. ~~~ ~~~~~ ~~~~~~ ~~~~~ ~~~ ~~~~~~~ ici :\n« Mes ~~~~~~ Concitoyens,\n« toutes ~~~~ ~~~~~~~~ ~~~~ ~~~~~ ~~~~~~~~~~~~~ ~~~~ ~~~~~ ~~~~~~~~~~~~, ~~~~~ ~~~ ~~~~~~~~~-~~~~~ ~~~ ~~~~~ ~~~~~ ~~~~ d’autres, plus dramatiques, ~~~~~ ~~~~~~~~~ ; ~~~ ~~~~~ ~~~ ~~~~~~~~~~, ~~~~~~~~~~, ~~~~~ ~~~~~~~~~~~ ~~ ~~~~~~~~~ ~~’~~~~~~ ~~~~~, ~~~ ~~~~~ ~~~~~~~~~~~~~ ~~~~~~~~~~~ ~~ ~~~~~~ ~~~~~~~~ ~~~~~~~~~~~~. ~~~~~~~~~ ~~~ ~~~~~~~~ ~~~~ ~~~~~~~~ ~~~~~~~, et on ne ~~~~~ ~~~ ~~~~~~~~ pas.\n« Pour ~~~ ~~~~~ ~~~ ~~~~~ ~~~~~ ~~~~~ ~~~~~~~ ~~’~~~ ~~~~~~~~~~ ~~~~~ ~~~~~~~ ~~~ ~~~~ ~~~ colère ~~~~ ~~~ ~~~~ ~~~~~~~. ~~’~~~~ ~~~ ~~~~~~~~~~, ~~’~~~~ la fureur contenue, ~~’~~~~ ~~~~~~~~~~~ ~~~ ~~~~~~ ~~~~~~, ~~~ ~~~~~~ ~~~~, ~~’~~~ ~~~~~~~ ~~~ ~~’~~~~ ~~~~~~~~~~~~~ ~~~ ~~~~~~ ~~~ ~~~~~~ ~~~~~~~~~~~~~, ~~ ~~~ ~~~~~~~~~~~~~ ~~~~~~~~~ ~~~ culturelle.\n« Le ~~~~~~~~~~~ ~~~ ~~~~~~~ et le changement ~~~ ~~~~~~~~~~~~~ ~~~~~ ~~~~ ~~~~~~ ~~~ ~~~~~ ~~~~~~ ~~~~~~~ ~~~ ~~~’~~~ ~~~~~ ~~~~. ~~’~~~ ~~~~~~~~~ ~~~~~~~~~~~~~~~ ~~’~~~~~~, ~~~~~~ ~~~~ ~~~~ ~~~~~~~ ~~~ ~~~~ ~~~~~~~ ~~~ ~~~~ ~~~~~~~~ ne sont des ~~~~~~ ~~~’~~~ ~~~~~ ~~~~~~~~ ~~~~~~~~~~~, ~~~~~~~~~~, ~~~~~~~~~~~, ~~~ ~~~~~~~~~~~ ~~~~~~~~~~ ~~~ ~~~~~ ~~~~~~~~~, ~~~~~~~~~~~ ~~~~~~~ ~~~ ~~~~~ ~~~~~~~. ~~~~ ~~~~~~~ ~~~ ~~~~ ~~~~~~~~ ~~~ ~~~~~ ~~~~~~~~~~~~~ ~~~ seule la conception ~~~ ~~~~~ ~~~~~~ ~~~ ~~~ ~~~~~ ~~~~~~~~~~~ ~~~ ~~’~~~~~~~~~ ~~~~~ ~~~~~~~~~~ ~~~’~~~~ ~~~ ~~~~~, ~~~ ~~~~~ ~~~~~~ ~~’~~~~ ~~’~~~~~~~~. ~~’~~~~ ~~ ~~~~~~ ~~~~~~~~~~~ ~~~~~~~~~ ~~~ ~~~~~~~~~~~ ~~~~ nous sommes venus ~~~~~ ~~~~, ~~~ ~~~~ ~~~ ~~~~~~ ~~~~~~~ ~~~~~~~, ~~~~~ ~~~ ~~~~ ~~~~~~ ~~~ ~~~~~ ~~~~ ~~~~~~~~ ~~’~~~~~~~ ~~~~ ~~~~~ ~~~~~~~ ~~~~~~ ~~~ ~~~~~~ ~~ ~~~ ~~~~~ ~~~~~~~~~~ désespérante, le Grand ~~~~~~~~~~~~~, ~~~~~ ~~~~ ~~~~~~~~ ~~~~~~~~~~~ ~~~ ~~~~~~~~~~ ~~~ ~~~ ~~~~~~~~~~~~ ~~~ ~~~~~, ~~~~ ~~~~~~~~~, ~~~ ~~’~~~~~~~ ~~~~ ~~~~~~~, ~~~~ ~~~~~~~~~ ~~~~~~~~, ~~~ ~~~ ~~~~ ~~~ ~~’~~~~~~~, ~~~ fonctionnement de l’État, ~~~~ libertés.\n« Puisse ~~~~~~ ~~~~~~~~ ~~~~~~~~~~ ~~ ~~~ ~~~~~ ~~~ ~~~~~~~~~~ ~~~ ~~~~~~ ~~’~~~ ~~~~~~ ~~~~~~, ~~’~~~ ~~~~~~ ~~~~~~~. »\nvoir l’entrée du dimanche 26 janvier 2014 et son image dans Le Jour ni l’Heure


diwezhatoc'h - Wikeriadur\n1.4 Furm anv-gwan\nDiwar an adverb diwezhat hag an dibenn-ger -oc'h.\ndiwezhatoc'h /diɥeˈzatːɔx/ /diweˈzatːɔx/\nUr pennad amzer goude.\nDiwezhatoc'h e komprenis reizh-ha-reizh ster an enskrivadenn-se : [...]. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 12.)\nDiwezhatoc'h, ken a voe deuet en oad da dennañ ar bilhed, e chomas da vevel war ar maez. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 8.)\nLeuniañ a reas an aer sioul betek ar vourc'h ha pelloc'h zoken paneogwir e c'houvezjod diwezhatoc'h e oa bet klevet ar c'hri ankenius-se e koumanant ar Poullfank e-lec'h ma 'z oad o c'horo da enderv. — (Jakez Konan, Lannevern e kañv ha danevelloù all, Al Liamm, 1980, p. 54.)\nHa diwezhatoc'h pa zeuas da vezañ va mamm-gozh ha war an dro' va maeronez, daoust ha reiñ a reas din un anv kouer bennak, Jakez, Yann, Loull pe Bipi ? — (Jarl Priel, Va Zammig Buhez, Al Liamm, 1954, p. 12.)\ngalleg : plus tard (fr)\nSavet diwar an anv-gwan diwezhat hag an dibenn-ger -oc'h\nDerez-uheloc'h an anv-gwan diwezhat; ha n'eo ket ken fin (hag un den all).\nYann a zo eun tammig diwezhatoh ive. — (Jules Gros, Le trésor du breton parlé Deuxième Partie, 1970, p. 127.)\ngalleg : plus arriéré (fr)\nAdtapet diwar « https://br.wiktionary.org/w/index.php?title=diwezhatoc%27h&oldid=294947 »\nDernière modification le 27 C'hwe 2020, à 11:46\nKemmoù diwezhañ degaset d'ar bajenn-mañ d'an 27 C'hwe 2020, da 11:46.


Buhez ar Zent. pages 323, 324, 325, 326. Encyclopédie Marikavel.\npages 323, 324, 325, 326\nn devez war-lerc'h m'en devoa Jezuz grêt anaoudegez gant Andre, Yan ha Simon, en em gavas gant Philip hag e lavaras d'ezan : « Deus ganin ! » Philip a zentas, hag en eur vont gant an hent, diouz klevet Jezuz o komz, ec'h anavezas anezan evit bezan ar C'hrist. Mall e oe gantan kas ar c'helou d'e vignon Nathanaël, a gavas azezet dindan eur wezen fiez.\n- Kavet hon deus, emezan, an hini a gomzer anezan en lezen Moyzez hag er Brofeted : Jezuz Nazareth eo, mab Jozef !\n- Deus da welet ! eme Philip; hag ec'h ejont o-daou. Jezuz, pa welas Nathanaël, a lavaras :\n- Penôs, eme Nathanaël, e c'hellet-hu anaout ac'hanon ?\n- Philip n'en devoa ket c'hoaz galvet ac'hanout; pa oas dindan ar wezen fiez, me 'm oa da welet !\n- Petra, eme Hon Zalver, abalamour m'am eus lavaret d'it : « Da welet am eus dindan ar wezen fiez, » e kredez ? Traou-all a weli souezusoc'h. En gwirione, en gwirione, m'hen layar d'ac'h, gwelet a refet an nenv digor, hag êle Doue o pignal hag o tiskenn war mab an den !\nTri de goude, Philip a oa en eured Kana hag a wele eno Jezuz oc'h ober e virakl kentan, war c'houlen ar Werc'hez Vari. Er bla war-lerc'h, e oe dibabet evit bezan unan eus an daouzek abostol.\nPa zavas c'hoant gant an Otrou da vagan ar bobl diredet d'e selaou, hag a oa hep tamm, eur gwall bennad a oa, ouz Philip hag a anaveze ar vro oad enni, eo e c'houlennas :\n- Eus a belec'h e kavfomp bara da vagan ar re-man ?\n- Daou-c'hant dinerad, eme Philip, n'eo ket re da rei e damm da bep-hini !\nJezuz en devoa grêt ar goulenn-ze outan da welet petra lavarje, rak hen a ouie ervat ar pez en devoa d'ober.\nDa Zul-Bleuniou, goude eun digemer kaer grêt da Jezuz en Jeruzalem, paganed a 'n em erbedas ouz Philip, evel ouz unan eus ar re dostan d'an Otrou, hag a lavaras d'ezan : « Ni fell d'imp gwelet Jezuz. »\nPhilip a gomzas diwar o fenn da Andre hag o-daou e kinnigjont an diavêzidi-ze d'o Otrou.\nD'ar goan divezan, evel ma oa Hon Zalver o komz d'an Ebestel eus an Tad a zo en nenv, e lavare :\n- Mac'h aaavezet ac'hanon, ec'h anavezet ma Zad. Philip ne gomprene ket.\n- Otrou, emezan, grêt d'imp gwelet an Tad hag e vezo trawalc'h !\n- Petra, eme Jezuz, keit-all a zo emon ganac'h, ha n'am anavezez ket, Philip ? An neb en deus ma gwelet, en deus gwelet ma Zad. Penôs e c'hellez neuze lavaret : diskouezet d'imp an Tad ?\n» Ha ne gredez ket ec'h on en Tad hag eman an Tad ennon ?\n» Ar c'homzou a lavaran d'ac'h n'int ket ma c'homzou, nag an oberou a ran, ma oberou; an Tad hag a vev ennon eo o gra, hen e-unan. »\nN'eus ket en Aviel a gomzou sklêroc'h evit ar re-ze, da ziskouez oa Jezuz-Krist Doue.\nGoude m'oa diskennet ar Spered-Santel war an Ebestel, Philip a yeas da brezek ar le d'ar Sithi hag a lakas tud ar vro-ze, kouls lavaret holl, da drei war ar fe gristen.\nGoude e teuas er Phriji. En Hierapolis, e oe staget ouz ar groaz ha bruzunet a dôliou mein, d'an de kentan a viz mae.\nRelegou sant Philip a oe douget goude da Rom, elec'h m'o mirer abaoue.\nJakob, mab Kleophas, a oa kenderv da Jezuz; genel a reas en Kana, er Galile. Goude ma pignas Jezuz-Krist en nenv, e oe dibabet gant an Ebestel-all da chom da eskob en Jeruzalem. Eleiz a Judevien a lakas da anaout Jezuz evel Salver ar bed.\nKarout a rê tremen gant nebeut a dra. Ne zebre tamm kig ha n'eve banne gwin ebet morse. Pedennou hirr a rê. Dre forz chom pell war bennou e zaoulin, e teuas ar c'hroc'hen warneze da vezan ken kalet ha hini eur c'hanval.\nErbla 51, an Ebestel a 'n em vodas en Jeruzalem, d'en em glevet diwar-benn al lezen goz, ne oa mui red heuilh he gourc'hemennou, hag al lezen neve a dlee bezan laket he-unan da ren hiviziken. Jakob a gomzas er c'honsil-ze; diskouez a reas oa galvet an holl da heuilh al lezen neve hiviziken, ar Judevien kenkouls hag ar baganed; koulskoude, evel evit sebelian gant enor al lezen goz, e c'houlennas ma vije lôsket ar Judevien badezet d'ober diouti c'hoaz eur pennad, war meur a dra.\nPa oe laket sant Pol er prizon, e c'hellas en em denn eus adre daouarn ar Judevien, o kas an afer da Rom. Ar re-man a oe ken kounnaret o welet an abostol bras o tiflipan eus adre o daouarn ma 'n em gemerjont ouz Jakob a stlapjont diwar c'horre an Templ war e benn d'an traou. E verzerenti a zigouezas er bla 62.\nKaeran tra zo chomet a zilerc'h sant Jakob eo al lizer skrivet gantan d'ar Judevien hag a zo komzet ennan eus an nouen :\n« Ma zo unan klanv bennak en ho touez, eme ar zant, ra lakaio beleien an lliz da zont d'e gaout, hag e pedfont warnan hag e lakfont eoul war e izili, en hano an Otrou.\n» Ha peden ar fe a zalvo an den klanv hag an Otrou a dorro d'e boan, ha ma zo pec'hejou war e ene, e vefont lemet (1). »\nKonsil Trant a lavar : « Ma teu unan bennak da lavaret n'eo ket an nouen eur zakrarnant gwirion savet gant Jezuz- Krist, hon Otrou, hag embannet gant sant Jakob, mes hepken eul lid gourc'hemennet gant an Tadou pe savet gant an dud, ra vezo milliget ! »\nAn nouen eta a zo unan eus seiz sakrarnant an Iliz; savet eo gant Mab Doue Hon Zalver Jezuz-Krist, evit ober vad da gorf ha da ene an den klanv.\nAn nouen a gresk en ene ar c'hlanvour gras ar zantelez.\nLemel a ra diwar e ene ar pec'hejou veniel, ha zoken, ar pec'hejou marvel en defe ankouaet anzav er govezion.\nMa n'hall ket ar c'hlanvour kovez, an eoul santel en deus galloud da lemel, zoken ar pec'hejou marvel, gant m'en devo ar pec'her keun da vezan kouezet enne, goude ne vefe nemet abalamour ma reont d'ezan koll ar baradoz ha mont d'an ifern.\nResteuler a ra, kalz pe nebeut, diouz ma ver tuet mat, ar boan dleet d'ar pec'hcjou a ve bet ar pardon aneze.\nLemel a ra restachou ar pec'hed, da lavaret eo, tenvalijen ar spered ha kaleder ar galon a vir ouz an ene da nijal warzu Doue.\nRei a ra nerz da c'houzanv ar boan gant pasianted, dastourm ouz an tentasionou ha da vervel ervat.\nSikour a ra ar c'horf da barean, mar deo talvoudek kement-se evit an ene; rei a ra ar yec'hed d'ar c'horf, ha nan ar vue, hag abalamour da ze, arabad gortoz ne vezo dizro ebet ken d'ar c'hlanvour, abarz rei d'ezan sakrarnant an Eoul Santel.\n(1) Eur groaz, a ro ar beleg da bokat d'ar c'hlanvour.\n(3) Tamrnou stoup, da zec'han an eoul.\n(4) Eun delien vara, eur banne dour hag eun torch d'ar beleg, da walc'hi ha da zec'han e zaouarn.\nEoul a ve laket war an daoulagad, war an diskouarn, war ar fronellou, war ar c'henou, war an daouarn ha war an treid, evit lemel holl roudou ar pec'hejou a zo et en ene dreze.\nEoul a ve laket da zaoulagad ar c'hlanvour, ma c'hello gwelet dudiou ar bed-all; d'e ziskouarn, ma c'hello klevet kan an Ele; d'e fronellou, ma c'hello santout c'houez vat liorzou ar baradoz; d'e c'henou, ma c'hello kanan an Hosannah a bado da viken; d'e zaouarn, ma c'hello briata gwir bried an eneou; d'e dreid, ma c'hello bale en lez an Otrou Doue.\n(1) Lizer sant Jakob. 14, 15et koublad.


Toronto — Wikipedia\nToronto eo kêr vrasañ Kanada gant ouzhpenn 2,5 milion a annezidi (6 136 654 e Toronto vras e 2006) war 630 km².\n6 Lec'hiennoù touristel\nKêr-benn Ontario eo Toronto, ha meurgêr armerzhel ar c'hevread kanadian. War lez norzh al Lenn Ontario emañ, e proviñs Ontario. Toronto zo ur gêr vodern gant ul liv liessevenadurel. 40% eus ar boblañs zo genidik eus Breizh-Veur hepken. Ar saozneg eo bet dalc'hmat al lingua franca. An italianeg, ar portugaleg hag ar sinaeg a vez komzet kalzig ivez.\nKarter arc'hant Toronto e noz\nBet un greizenn lazhti moc'h, al lusk greantel zo bet roet gant tangarrerezh ar proviñs. Hiziv eo kalon bank hag arc'hant Kanada. Ar greanterezh sevenadurel hag ar stlennegezh emañ o tiorren buan ivez.\nKalon buhez-spered ha sevenadurel ar C'hanada saoznek eo Toronto. Menegomp e Festival etrevroadel sinema ().\nFrankfurt am Main Alamagn\nKêr Hô-Chi-Minh Viêt Nam\nLec'hiennoù touristel[kemmañ | kemmañ ar vammenn]\nAr CN Tower\nAr CN Tower, tour broadel Kanada, 553 metr e uhelder.\nSkyDome pe Rogers Centre, ur greizenn sport\nIliz-Veur Sant Mikael Toronto\nIliz-Veur St. James\nPrincess of Wales Theatre ha Royal Alexandra Theatre\nMirdi ar Roue Ontario\nKastell Casa Loma\nAn Hockey Hall of Fame\nAr sportoù brudetañ eo an hockey war skorn, ar vell-droad ivez.\nCity of Toronto - Lec'hienn ofisiel kêr\n(en) Toronto Info Center - Kreizenn titouroù Toronto\n(en) Ti an douristed Toronto\n(en) Sturlevr beajiñ Toronto\n(en) Gweloù ha dremmvroioù Toronto\n(fr) Istor an anv Toronto\n(fr) Beajiñ da dToronto\nAdtapet diwar « https://br.bywiki.com/w/index.php?title=Toronto&oldid=1635777 »


Buhez ar Zent. pages 74, 75, 76. Encyclopédie Marikavel.\npages 74, 75, 76\nPempvet devez warn-ugent a viz Genver\nSant Pol gonezet d'ar fe\nKonversion sant Pol a zo unan eus kaeran miraklou an Otrou Doue, hag awalc'h 'zo anezan da ziskouez gwirione ar relijion gristen. Pol, pe gentoc'h Saul, rak an hano Pol ne deuas da vezan e bini nemet eur pennad goude m'oa en em laket da brezeg ar fe, Saul an evoa tri bla ha tregont bennak, pa varvas Hon Zalver war Mene Kalvar.\nGanet 'oa en Tars, er Silisi, mes abaoue meur a vlavez e oa en Jeruzalem o heul ar skoliou bras a oa eno, ha, hep mar ebet, an evoa klevet komz eus Jezuz Nazareth.\nMarteze, zoken, en devoa e welet, d'ar Zul-Bleuniou, o tont en kêr, douget war garante eur bobl a-bez, en kreiz an enoriou hag ar meuleudiou.\nMarteze an evoa e welet ive, pemp devez goude-ze, o vont eus kêr warzu Mene Kalvar, eur zamm malloziou war e gein.\nMes ken troet oa e benn gant kenteliou Doktored Jeruzalem, ma ne oa ket evit anaout an den-ze evit bezan Salver ar bed.\nPa grogas e ziskibien, goude m'oa marvet war ar groaz, da embann e oa savet eus a varo da vev, hag e renked kredi ha heul e gelennadurez, en em lakas d'o gwaskan muian m'halle.\nHen eo an hini a zigasas dirak al lezvarniou kement kristen a gave war e hent. Doue eta a oa red d'ezan ober eur burzud kaer evit lakat an enebour touet da Jezuz ma oa Saul, da vezan an abostol bras m'eo bet sant Pol.\nEr-mêz eus kêr Jeruzalem, war hent traouien Sedron, eun toullad soudarded a gerz, eur bobl tud ouz o heul. Eun den yaouank a zo en o zouez, dremm eun êl d'ezan, hag a wal-gasont koulskoude; hennez eo Stephan, a vezo ar c'hentan merzer.\nAn holl droug an eus grêt eo kredi en Jezuz Nazareth, hag abalamour d'an dra-ze eo barnet d'ar maro. En emgavet en kichen ar reier, arôk an diskenn vras, ar zoudarded a chom a-zav. An den yaouank a zo grêt d'ezan mont ouz ar c'hleun. Gouzout a ra petra'zo ouz hen gortoz, ha kentan tra a ra eo kouezan d'an daoulin warzu e vourrevien, e zaoulagad o paran en nenv'; hag eus goueled e galon e strink war e ziweuz ar gomz-man : « Otrou, ne damallet ket ar pec'hed-man d'eze » ! Kerkent eo diskaret d'an douar, e benn flastret outan a dôliou mein. Mervel a ra, evel ma varvo hiviziken holl verzerien ar relijion neve, eur mousc'hoarz war e ziweuz hag eur berad eus dudi ar baradoz o lintran en e zaoulagad.\nSaul, a-du gant ar vourrevien, a oa eno o terc'hel o dilhad. Ar gwel eus ar verzerenti a lakas en e ene eur mor a strafllh.\nEun nebeut goude, war hent-bras Damas, eun toulladik tud war varc'h a gerz d'ar red. En o fenn, Saul, an hini a oa o sellet merzerian an avieler Stephan.\nEn Jeruzalem eo grêt ar rins war ar gristenien : daou vil a zo laket d'ar maro, hag ar re-all o deus kemeret an tec'h; eleiz a zo en em dennet en Damas, ha Pol a ya di d'o c'hlask, rak urz an eus bet d'o digas chadennet da Jeruzalem. En Damas, kennebeut, ne chomo ket eur c'hristen hepdale.\nHa setu, pa oa e varc'h o vont da lakat e droad war dreujou kêr, eo diskaret gant eun tarz sklerijen, hag eur vouez, kerkent, a lavar d'ezan :\n- Saul, Saul. perak e rez-te brezel d'in evelse ?\n- Piou oc'h-hu, ôtrou ?\n- Me, eme ar vouez, eo Jezuz, an hini a rez brezel d'ezan.\nHa Saul, o krenan gant ar spont, a c'houlenn :\n- Otrou, petra fell d'ac'h a rafen ?\nAn Otrou a lavaras :\n- Sav, kerz en kêr; eno e vezo lavaret d'it petra teus d'ober.\nEpad an amzer-ze, e vignoned a chom a-zav, mantret ha sebezet. Klevet o devoa ar vouez, mes n'o devoa gwelet den. Saul a zav diouz an douar, a zigor e zaoulagad ha ne wel berad.\nRed eo e gas da Zamas, 'n heli an dorn. Tri devez e chom dall, hep gallout na dibri nag evan.\nEn deiou war-lerc'h, Saul a oe kelennet gant an diskib Ananias ha badezet; ar bleiz a oa troet en oan.\nN'heller ket hen nac'h, dorn Doue a zo aze ! Stephan an evoa pedet evit Saul, ha Doue an evoa kemeret true outan.\nSaul, Saul, perak e rez-te brezel d'in ?\nAr gomz-ze a ziskoue penôs an dud fall a ra brezel d'ar relijion a ra brezel da Jezuz-Krist e-unan, ha Jezuz-Krist a glev o c'homzou, a leun o skridou hag a wel o oberou; ha ma tec'hont breman diouz e Galon-Zakr, eun de a deuio, ne dec'hfont ket diouz e vrec'h a skoo aneze didrue.\nRak arabad d'eze fazian : Deus non irridetur, Doue zo eun Otrou ha ne rer ket a wap anezan.\nMes ive an dud vat a zifenn ar relijion a zifenn Jezuz-Krist e-unan, ha Jezuz-Krist, a wel ar pez a roont d'ezan, eus o amzer, eus o danve, eusop spered, eus o c'halon, eus o bue, ha, da ze ar varn, o devo kanl evit unan.


1 Ar Park, ha gouel ar Bara Dihoell  a oa da veza a-benn daou zevez, hag edo Pennou-Braz ar Veleien hag ar Skribed o klask dre beseurt tro-blég tapa krog e Jezuz, evid e lakaad d’ar maro, 2 hag e lavarent kenetrezo :\n— « Arabad e vefe e-pad ar gouel gand aon na zavfe trouz e-touez ar bobl ».\nJEZUZ E BETANIA\n3 Jezuz a oa e Betania, e ti Simon al Lor. E-pad m’edo ouz taol e teuas eur vaouez, ganti eur podad louzou c’hwez-vad pur ha talvouduz braz... Terri a reas ar pod ha skuill ar c’hwez-vad war benn Jezuz. 4 Ouspenn unan a oe feuket hag e lavarent kenetrezo :\n— « Da betra koll evel-se al louzou c’hwez-vad ? 5 Gellet e vije bet e werza ouspenn tri hant diner ha rei ar priz d’ar beorien ».\nHag e hrosmolent a-eneb dezi. 6 Jezuz a lavaras :\n— « Lezit anezi. Perag ober poan dezi ? Eun dra vad he-deus greet em-heñver. 7 Rag ar beorien ho-peus atao en ho-touez, ha pa garit e hellit ober vad dezo. Me a-vad n’ho-pezo ket atao. 8 Ar pez e oa gouest da ober he-deus greet, ar vaouez-mañ. A vremañ he-deus balzamet va horv a-benn ma vo sebeliet. 9 E gwirionez, m’hel lavar deoh, e kement leh ma vo prezeget an Aviel dre ar béd, e vo displeget ive, en eñvor dezi, ar pez he-deus greet.\nTAOL TREIZ JUDAZ\n10 Judas Iskariot, unan euz an daouzeg abostol a yeas neuze da gavoud Pennou-Braz ar Veleien, da ginnig lakaad Jezuz être o daouarn. 11 Ouz e gleved e oent laouen-kenan, hag e rejont marhad gantañ, hag eñ, azaleg neuze, a glaske an tu d’e lakaad etre o daouarn.\nPOURCHASOU AR PASK\n12 Da zeiz kenta gouel ar Bara-Dihoell, ma veze lazet an Oan-Pask, an diskibien a houlenn outañ :\n— « Peleh e fell dit ez afem da bourchas an traou evid ma tebri ar Pask ? »\n13 Kas a reas daou euz e ziskibien hag e lavaras dezo :\n— « It e kêr ; erruoud a raio ganeoh eun dén o tougenn eur podad dour. 14 Kerzit d’e heul, hag en ti ma ’h antreo, lavarit d’ar perhenn : « Ar Mestr a houlenn ouzoh : E peleh ema ar zal ma hellin debri enni ar Pask gand va diskibien ? »\n15 « Diskouez a raio deoh eur zal war al laez, frank ha kempenn. Eno, pourchasit pep tra evidom ».\n16 Setu ma ’z eas an diskibien e kêr ; kavoud a rejont an traou evel m’e-noa Jezuz lavaret hag e preparjont ar Pask.\nAR GOAN ZIWEZA\n17 Deuet an abardaez, e teu Jezuz gand an Daouzeg. 18 E-pad m’edont ouz taol, o tebri, e lavaras Jezuz :\n— « E gwirionez, m’hel lavar deoh, unan ahanoh am gwerzo, hag ema o tebri ganin ».\n19 Trist e teujont da veza, hag an eil goude egile e hou-lennjont outañ :\n— « Ha me e vefe ? »\n20 Lavared a reas Jezuz :\n— « Unan euz an Daouzeg eo, hag a lak e zorn er plad asamblez ganin. 21 Evid gwir, o vond kuit ema Mab an Dén, hervez m’eo skrivet diwar e benn, med an hini, siwaz dezañ !, hag a zo o werza Mab an Dén : gwelloh d’an dén-ze ne vije ket bet ganet ».\nSAKRAMAÑT AN AOTER\n22 E-pad ar préd, e kemeras Jezuz bara, hag o veza lavaret ar vennoz, e torras anezañ hag her roas d’e ziskibien, en eur lavared :\n— « Kemerit, va Horv eo hemañ ».\n23 Kemer a reas ive eur halirad gwin, O veza lavaret ar vennoz, her roas dezo, hag oll eh evont dioutañ. 24 Lavaret e-noa dezo :\n— « Va Gwad eo hemañ, Gwad an Emgleo nevez , skuillet evid e-leiz a dud. 25 Nann ! m’hel lavar deoh, ne evin mui euz ar frouez gwinienn-se, beteg an deiz ma ’h evin anezañ, nevez, e Rouantèlèz Doue ».\nPER A NAHO E VESTR\n26 Goude beza kanet ar Salmou, ez ejont kuit evid mond da Venez an Olived. 27 Jezuz a lavaras dezo :\n— « C’hwi oll a vo laket da goueza, rag merket eo er Skritur-Zakr :\n— « Skei a rin gand ar pastor\n« hag an deñved a vo strewet a bep tu ».\n28 « Hogen, pa vin savet da veo en-dro, me ’yelo en ho-raog da Vro-Halilea ».\n29 Pèr neuze a lavaras dezañ :\n— « Ha goude ma teufe an oll da veza skoillet me ne vezin ket ».\n30 Respont a reas Jezuz dezañ :\n— « E gwirionez, m’hel lavar dit, te, hirio, en noz-mañ, a-barz m’e-no kanet ar hillog diou wech, te az-po va nahet teir gwech ».\n31 Med en a zalhe da lavared startoh c’hoaz :\n— « Ha pa ve réd din mervel ganit, ne nahin ket ahanout ».\nHag oll e lavarent kemend-all.\n32 Digouezoud a rejont en eul leh anvet Jetsemani. Hag e lavaras d’e ziskibien :\n— « Azezit amañ e-pad ma vin o pedi ».\n33 Kas a ra gantañ Pèr, Jakez ha Yann, hag e teu da goueza warnañ spont hag anken. 34 Lavared a reas dezo :\n— « Trist da vervel eo va ene ; chomit amañ, ha beillit ».\n35 Eet eun tammig pelloh, e kouez d’an douar. Goulenn a ra en e bedenn pellaad dioutañ an eur-ze, ma hell beza pelleet. 36 Lavared a ree :\n— « Abba, Tad ! Te a hell pep Ira : Pella diouzin ar halirad-mañ. Evelato, ra vo greet da volontez-te, nann va hini-me ».\n37 Dond a ra en-dro, hag e kav e ziskibien kousket. Lavared a ra da Bèr :\n38 « Simon, kousked a rez ? N’az-peus ket gellet beilla eun eurvez zokén ? Beillit ha pedit evid diwall da goueza en tentadur. Ar spered a zo prim, med natur an dén a zo gwan ».\n39 Pellaad a reas adarre ha pedi gand an hevelep komzou. 40 Pa zistro d’o havoud e kav anezo kousket c’hoaz, rag poun-ner oa eet o daoulagad, ha ne ouient ket petra da respont dezañ.\n41 Evid an trede gwech e teu evel-se hag e lavar dezo :\n— « Kouskit bremañ ha diskuizit... A-walh eo ! Deuet eo an eur ! Ema Mab an dén o vond da goueza etre daouarn ar beherien. 42 Savit ! Deom ! An hini a zo ouz va gwerza a zo tost ».\n43 Komz a ree c’hoaz pa zigouezas Judaz, unan euz an Daouzeg, ha gantañ eur vandennad tud, klezeier ha bizier en o daouarn, kaset gand Prinsed ar Veleien, ar Skribed ha Pennou-Braz ar bobl. 44 Eur zin e-noa roet an treitour dezo :\n— « An hini a roin eur pok dezañ, hennez eo, krogit ennañ ha bezit war evez evid kas anezañ ganeoh ».\n45 Kerkent ha ma oe digouezet e tosteas ouz Jezuz hag e lavaras dezañ :\n— « Rabbi ! »\nHag e roas eur pok dezañ. 46 Ar re all neuze a daol o daouarn warnañ hag a zalh mad dezañ.\n47 Unan euz ar re a oa eno a dennas e gleze hag a skoas eun taol gand mevel ar Beleg-Braz hag a drohas dezañ e skouarn. 48 Jezuz a gomzas hag a lavaras dezo :\n— « Evel pa vefen eul laer oh deuet gand klezeier ha bizier da baka ahanon. 49 Bemdez e vezen, en ho touez en templ, o rei kelennadurez, ha n’ho-peus ket kroget ennon. Med bremañ eo evid ma teuio da wir ar pez a zo merket er Skritur-Zakr ».\n50 Oll neuze e tilezjont anezañ hag e tehjont kuit. 51 Eur paotr yaouank, koulskoude, a yeas da heul Jezuz, netra war e gorv nemed eul linser. Kregi a reer ennañ, 52 med en en em zispég euz e linser hag a deh kuit en noaz .\nJEZUZ DIRAG AR SANHEDRIN\n53 Digaset e oe Jezuz dirag ar Beleg-Braz. En em zastum a ra eno oll Brinsed ar Veleien, Pennou braz ar bobl hag ar Skribed.\n54 Pèr euz a bell e-noa heuliet Jezuz beteg ti ar Beleg-Braz ; e diabarz ar porz, azezet e-touez ar zervicherien, e oa cet da domma e-kichenn an tan.\n55 Ar Veleien-Vraz hag ar Huzul a-béz a glaske a-eneb Jezuz eun testeni bennag evid e gondaoni d’ar maro, ha ne gavent ket. 56 Meur a hini a zouge falz-testeni a-eneb dezañ, med n’oa ket heñvel an testeniou an eil ouz egile. 57 Sevel a ree hiniennou da zougen testeniou faoz evel-henn :\n58— « E glevet on-eus o lavared : « Me a ziskaro an templ-mañ, savet gand dorn an dud, hag e tri devez e savin unan all ha ne vo ket diwar dorn an dud ».\n59 Ha war ar poent-se zokén, n’oa ket heñvel o zesteniou.\n60 Ar Beleg-Braz neuze a zav en e-zav e-kreiz an dud bodet eno hag a houlenn ouz Jezuz :\n— « N’az-peus netra da respont d’an tamallou greet dit gand ar re-mañ ? »\n61 Jezuz a jom dilavar ha ne respont netra. Ar Beleg-Braz a houlenn outañ neuze :\n— « Ha bez’ ez out-te ar Mesiaz, Mab an Doue benniget ? »\n62 Respont a reas Jezuz :\n— « Ya, bez’ ez on ! Ha c’hwi a welo Mab an Dén azezet en tu dehou d’an Doue oll halloudeg, hag o tond war goa-brennou an neñv ».\n63 Ar Beleg-Braz goude beza roget e zillad a lavaras :\n— « Peseurt ezomm on-ëus c’hoaz da gaoud testou ?\n64 E glevet ho-peus o vlasfemi. Petra ’zoñj deoh ? »\nHag e oe barnet d’ar maro gand an oll.\n65 Lod neuze en em lakeas da dufa outañ, da voucha dezañ e zaoulagad, da skei gantañ en eur lavared dezañ :\n— « C’hoari da brofet ! »\nHag ar zervicherien a skoe taoliou gantañ.\n66 En-dra m’edo Pèr en traon, er porz, e tigouezas eur valez d’ar Beleg-Braz. 67 O weled Pèr o tomma ouz an tan, o selled outañ e lavaras :\n— « Te ive a oa gand Jezuz a Nazared ».\n68 Pèr a nahas :\n— « N’ouzon ket ha ne intentan ket petra lavarez ». Hag en mond er-mêz war-zu ar porched.\n69 Ar valez ouz e weled a lavaras a-nevez d’ar re a oa eno :\n— « Hennez a zo unan anezo ».\nHa Pèr a nahe en-dro.\n70 Nebeud amzer goude, ar re a oa eno a lavare da Bèr eur wech muioh :\n— « A-dra-zur ez oui unan euz ar re-ze, rag euz Bro-Halilea out ».\n71 Med en neuze da doui ha da vallozi :\n— « Ne anavezan kel an dén-ze a gomzil anezañ din ».\n72 Raklal, evid an eilved gwech, e kanas ar hillog.\nPèr neuze a zeuas da zonj dezañ e komzou Jezuz :\n— « A-barz m’e-no ar hillog kanel diou wech ez-po va nahel leir gwech ».\nHag e stagas da ouela.\nKenta sizunvez warn-ugent war ar bloaz\t+\nKenta sizunvez warn-ugent war ar bloaz\nEuz an 23 d’an 29 a viz Eost 2020\nKenta sul warn-ugent war ar bloaz (A)\nMz 16, 13-20 (A)\n13 Deuet e oa Jezuz e korn-bro Sezare-Filip, hag


Frank Belknap Long - Wikipedia\nFrank Belknap Long (27 a viz Ebrel 1901 - 3 a viz Genver 1994), a oa ur skrivagner amerikan brudet evit bezañ skrivet istorioù skiant-faltazi ha spont, romantoù gotek, met ivez barzhonegoù ha comics. Brudet eo dreist-holl evit ar pezh a zegasas d’al lennegezh skiant-faltazi ha spont, hag an istorioù a skrivas. E-pad e vuhez e resevas meur a briz : World Fantasy Award for Life Achievement (e-pad ar World Fantasy Convention e 1978), Bram Stoker Award for Lifetime Achievement (a-berzh an Horror Writers Association, e 1987), hag ar First Fandom Hall of Fame Award (e 1977).\n2 Frank Belknap Long ha Lovecraft\n5 A-benn mont pelloc'h\nFrank Belknap Long a voe ganet e New York e 1901, e yaouankiz a dremenas e Harlem (Manhattan). Skoliataet e voe e skolioù New York. E dibenn e grennardiezh e kemeras perzh en United Amateur Press Association (UAPA). Dre ar gevredigezh-se e lakaas embann The Eye Above the Mantel (1921) . Desachet e voe Lovecraft, ha kregiñ a rejont gant un darempred mignoniezh a badas betek ma varvfe Howard Phillips Lovecraft e 1937. Mont a reas da skol-veur New York eus 1920 da 1921, eno e studias ar c'helaouiñ. E 1921 e voe tapet gant al alerez-vut. Ur miz e chomas e Roosevelt Hospital, ha tost e voe da vervel. Goude-se e tivizas kuitaat ar skol-veur hga stagañ gant ar skrivañ. Da 22 vloaz, e 1923, e werzhas e zanevell gentañ The Desert Lich da Weird Tales. E-pad an 40 vloaz da heul e kemeras perzh e kazetennoù pulps, ha dreist-holl en div gazetenn vrudetañ : Weird Tales hag Astounding Science Fiction. Ouzhpenn da se e kendalc’has evel kazetenner dieub. E levr kentañ, anvet A Man from Genoa and Other Poems, a voe embannet e 1926. Abalamour d’un “namm bihan” (minor disability a lavaras Long e-unan) e chomas hep kemer perzh en eil brezel bed, hag e skrivas a-hed ar bloavezhioù 1940. Er bloavezhioù 1950 e labouras evit teir c’helaouenn : Satellite Science Fiction, Short Story, ha Mystery Magazine. Comic books a skrivas ivez, en zo zouez istorioù spont evit Adventures Into the Unknown (ACG), ha senariooù istorioù Superman, Green Lantern ha Captain Marvel. Pa'z eas al lennegezh pulp d'ar strad e stagas gant ar skiant-faltazi, hag istorioù karantez gotek. E istorioù gotek a lakaas embann dindan an anvioù Lyda Belknap Long ha Leslie Northern. Lakaat a reas embann ivez dastumadoù danevelloù (The Hounds of Tindalos, Night Fear), barzhonegoù, buhezskrid H. P. Lovecraft (Howard Phillips Lovecraft: Dreamer on the Nightside), hag e vuhezskrid (Autobiographical Memoir, Necronomicon Press, 1986). Dimeziñ a reas gant Lyda Arco e 1960. Asambles e chomjont betek marv Long e 1994, ha ne voe ganet bugel ebet. Long a varvas d’an 3 a viz Genver 1994 d’an oad a 92 vloaz. E bered Woodlawn (New York) e voe douaret. Pa varvas ne oa ket gwall binvidik, hag a lennerien entanet gant e oberennoù a zastumas ouzhpenn $3000 evit ma vefe engravet e anv war vez e familh. Frank Belknap Long en deus bet skrivet 25 romant, 150 danevell, eizh dastumad danevelloù, tri dastumad barzhonegoù, ha kalz pennadoù kazetennerezh ha steuñvioù istorioù bannoù-treset. Ray Bradbury a lavaras diwar e benn : "Frank Belknap Long en deus bevet da vare lod brasañ istor ar skiant-faltazi er Stadoù-Unanet, anavezet en en deus ez-personel lod brasañ ar skrivagnerien pe en deus kenskrivet ganto, ha, dre e skridoù, en deus sikouret da frammañ an dachenn-se pa oa yaouank-tre c'hoazh a lod barsañ ac'hanomp."\nFrank Belknap Long ha Lovecraft[kemmañ | kemmañ ar vammenn]\nThe Genius of Mr. Long is a spontaneous and self-expressive one. —H. P. Lovecraft\nMignoniezh a voe etre Frank Belknap Long ha Lovecraft. Alies e kejjont an eil gant egile, dreist-holl pa voe Lovecraft o chom e New York (1924-1926). Kenskrivañ a rejont kalz ivez (ouzhpenn mil lizher, hervez Long). Ul lodenn eus a lizheroù-se a gaver e-barzh Arkham House's Selected Letters.\nEr bloavezhioù 1930 e voe ezel Frank Belknap Long eus Lovecraft Circle, ennañ meur a skrivagner skiant-faltazi evel Robert Bloch, August Derleth, Robert Ervin Howard, Henry Kuttner, Clark Ashton Smith, C.M. Eddy, Jr., ha Donald Wandrei. Kenskrivañ a rejont, ha skoazellañ an eil egile a rejont ivez.\nLong a skrivas meur a istor liammet ouzh Mojenn Cthulhu, en o zouez The Hounds of Tindalos, The Horror from the Hills ha The Space-Eaters (ennañ an dudenn pennañ anvet HPL). The Hounds of Tindalos a zo unan eus oberennoù brudetañ Long, ha daveoù d'an oberenn-se e gaver e oberennoù skrivagnerien all evel Ramsey Campbell, Lin Carter, pe c'hoazh Brian Lumley.\nSpace Station 1 (1957)\nThree Steps Spaceward (1963)\nThe Night of the Wolf (1972)\nThe Dark Beasts (1946)\nA-benn mont pelloc'h[kemmañ | kemmañ ar vammenn]\nCannon, Peter, Long Memories: Recollections of Frank Belknap Long, Stockport British Fantasy Society, 1997. Afterword by Ramsey Campbell\nFrank Belknap Long: Fantasist of Multiple Dimensions\nHoll oberennoù Frank Belknap Long Bibliography\nAdtapet diwar « https://br.wikipedia.org/w/index.php?title=Frank_Belknap_Long&oldid=1908405 »\nKemmoù diwezhañ degaset d'ar bajenn-mañ d'an 5 Eost 2021, da 15:15.


Ratatouille - Wikipedia\nDiwar-benn ur meuz eo ar pennad-mañ. Evit ar film anvet heñvel, sellit ouzh Ratatouille (film).\nAr ratatouille (ger gallek deuet eus ar ger okitanek ratatolha) zo ur meuz eus korn-bro Nisa met anavezet eo e Provañs a-bezh.\nBez’ eo ur meskad legumaj poazhet gant eoul olivez. Ennañ e kaver berjinez, ognon, kourjetez, skilbebr, tomatez ha kignen. Meur a zoare zo da fardañ ratatouille : gallout a reer pe poazhañ al legumaj a-gevret pe poazhañ pep hini anezho disparti a-raok o meskañ.\nUn doare da aozañ[kemmañ | kemmañ ar vammenn]\nLakaat skilbebr hag ognon en eoul berv. Gant un dornad holen gros war ar skilbebr d'ober chug. Lakaat an tomatez ha kourjetez war-benn goude ur pennadig. N'eus ket ezhomm a zour. Poazhañ goustad. Gwelloc'h e vo c'hoazh an eil poazhadenn: fetisoc'h ar chug.\nLod a aoz ur gaoteriad evit ur sizhun pe meur a zevezh. An diaesañ eo yenaat etre div boazhadenn. Ne ra nemet gwellaat eus an eil poazhadenn d'eben.\nMeur a zoare da zebriñ[kemmañ | kemmañ ar vammenn]\nDebret e vez gant kig pe besked. Pe gant riz hepken. Pe gant netra nemet bara, da lipat ar chug.\nPa vez bet poazhet meur a wech e c'hall dont da vezañ evel ur seurt kaotigell a c'haller debriñ en-yen war dammoùigoù bara gant ur banne digor-kalon.\nAdtapet diwar « https://br.wikipedia.org/w/index.php?title=Ratatouille&oldid=1874327 »\nKemmoù diwezhañ degaset d'ar bajenn-mañ d'an 9 Mae 2020, da 17:05.


Pajenn:Inisan - Toull al lakez.djvu/21 - Wikimammenn\nPajenn:Inisan - Toull al lakez.djvu/21\nD’am c’hamarad Fanch Ar Moan,\nGwelet a ran n’hoc’h eus ket ankounac’heat, va c’hamarad Fanch Ar Moan , peger stard, p’oamp bihanik, er gear, e tifenne hor mammou ouzomp mont war-dro Toull al Lakez, pa ’z eamp da c’hoari d’an aod. Sonj hoc’h eus e veze lavaret d’eomp e oa en toull-ze eur vleizez-vor, reun louet war livenn he c’hein gant he zorrad re vihan, hag a lamme en eun taol, er-meaz eus an dour, kerkent ha ma ’z ea eur c’hrouadur bennak e-kichen. Kregi a rea ennan, a lavared d’eomp ; her chacha a rea da oueled an toull, hag eno her roe da zibri d’he bleizi vihan.\nGouzout a rit ne dosteamp morse ouc’h an toull-ze, rak aon hon doa. Ha koulskoude, dioc’h a bell, n’oamp ket evit miret da zevel war eur roc’h pe eun torr-kleuz bennak da zellet ha da c’houzouga war-zu Toull al Lakez, da c’houzout ha gwelet a rajemp\n↑ — An abad Fanch ar Moan, deut da veza divezatoc’h person Plourin-Gwitalmeze, a zo marvet er barrez-ze e miz du 1927.\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/21&oldid=117374 »\nKemmoù diwezhañ degaset d'ar bajenn-mañ d'an 27 Gou 2018, da 11:39.


Buhez ar Sent/1894/Maksimin - Wikimammenn\nBuhez ar Sent/1894/Maksimin\n◄ Aogustin a Gantorberi Maksimin Ferdinand ►\nann naved var ’nn ugent a viz mae\nSANT MAKSIMIN, ESKOP\nMaksimin a ioa ganet e kostez Poatie e Frans, hag a oue savet e doujans Doue gant he dad hag he vamm. O veza c’hoaz iaouank, e kuiteaz he vro evit mont da gear Trev enn Allemagn, hag eno e reaz he studi gant sant Agris, eskop ar gear-ze. Eno ive e oue beleget ha goude maro sant Agris e oue choazet da eskop enn he blas.\nEbarz er garg-se e oue eur skouer a bep seurt vertuziou evit tud he eskopti. Ne espernaz netra evit kelenn ha delc’her stard er feiz ann eneou a ioa fiziet ennhan. D’ann ampoent, ann Arianed a rea kalz freuz dre ar bed katholik ; mes kavet o doa ho mestr e sant Athanaz, eskop Aleksandrii enn Ejipt, hag abalamour da ze n’oant ket evit gouzanv ann doktor braz-ma. Obten a rejont erfin digant ann impalaer ma vije koundaonet d’ann harlu, hag Athanaz en devoue urs d’en em denna e Trev.\nHogen, sant Maksimin hen digemeraz evel ma tigemerer eur c’habiten pa vez o tistrei euz ar vrezel goude beza gounezet viktoriou kaer var enebourien he vro. Ober a reaz stad anezhan, hag enn aoun e veze ato na c’hellje ket beva enn he eaz pe ne vije ket great henor aoualc’h d’ezhan.\nSant Athanaz dioc’h he gostez a ra meuleudi sant Maksimin enn he skridou. « Bez’ez oa, emezhan, eur pastor hag a veze bepred var evez evit pourvei da holl ezommou he zenved hag ho diouall rak ar bleiz. He galoun a ioa leun a garantez, evit Doue hag evit he nesa, ha n’en doa ken sounj na ken ioul nemed d’en em zantifia he-unan ha da zantifia ar re all. Ober a rea dija miraklou d’ar mare-ze. »\nSant Maksimin a roaz ive digemer da zant Paol, eskop Konstantinopl, a ioa bet kaset kuit euz he eskopti dre urs ann impalaer Konstans. Poania a eure er memes amzer da viret na deuje ann impalaer Konstant da gemeret skouer dioc’h he vreur Konstans, ha d’en em lezel eveldhan da veza touellet gant ann Arianed. Dizelei a reaz finesaou ha troiou kamm ann heretiked-ma, ha bez’e oue unan euz ar re a ziarbennaz guella ho fals kredennou. Setu perak e virit ma ve lakeat he hano e kichen hanoiou ann daou zoktor braz sant Athanaz ha sant Hiler.\nE konsil Milan hag e konsil Sardik, sant Maksimin a oue c’hoaz unan euz ann eskibien a zifennaz feiz Nisee gant ar muia nerz. Erfin, ober a reaz kement var ann impalaer Konstant, hag ann impalaer-ma en doa kement a respet evit he gomzou, ma oue roet kounje da zant Athanaz ha da zant Paol da zistrei d’ho eskopti.\nPrest goude konsil Sardik, sant Maksimin a deuaz da ober eur bale d’he vro da velet he gerent hag he vignouned. Eno e kouezaz klanv hag e varvaz leun a veritou er bloaz 349. He gorf a oue enterret er barrez m’oa ganet; mes divezatoc’h e oue kaset da gear Trev, hag abaoue ez euz c’hoarvezet var he vez eunn niver braz a viraklou.\nAnn nep piou bennag, eme ann Aviel, a ro digemer d’ar re a gomz a berz Doue, abalamour ma’z int tud ann Aotrou Doue, en devezo he lod euz a rekoumpans ann dud-se er baradoz. Mar d-eo ann dud-se goall-gaset gant ar re all, evel ma’z oa sant Athanaz ha sant Paol a Gonstantinopl, e c’hounezo c’hoaz eur gurunenn gaeroc’h enn env oc’h ober stad anezho. Bezit eta prest ato da rei sikour ha merkou a istim hag a garantez da zifennourien ar relijion hag ann Iliz, dreist holl pa vez great ann heg outho er bed-ma, hag evelse o pezo perz ive enn ho gloar hag enn ho euruzded er bed all.\nAdtapet diwar « https://br.wikisource.org/w/index.php?title=Buhez_ar_Sent/1894/Maksimin&oldid=24292 »\nKemmoù diwezhañ degaset d'ar bajenn-mañ d'an 5 Eos 2011, da 15:03.


Diviz / Penaos kaout muioc'h a vedisined war ar maezioù ?\nPar Tudi Crequerle vendredi 2 décembre 2016\nRoger Talarmain (kleiz) Enora Jegou (dehoù) © Radio France - Tudi Crequer\nDiviz ar sizhunvezh a oa gouestlet d'an diouer a vedisined war ar maezioù. Peseurt diskoulm evit kaout medisined er parrezioù bihan ? Er c'heleier e oa bet kaoz diwar-benn diviz François Hollande, diwar-benn manifestadeg ar re sot gant gouelioù Rave-party ha diwar-benn ar match etre Pondi ha Brest.\nDiviz : penaos kaout muioc'h a vedisined war ar maezioù ?\nAlies e vez klevet anv deus kumunioù ha parrezioù ar vro o klask medisined da zont da erlec'hiañ ar mezeg o kemer e retred. A-bouez bras eo evit ur gumun kaout ur medisin. Kinniget en doa ar sizhun-mañ Marisol Touraine, ministrez ar Yec'hed, uhelaat an niver a studierien war ar medisinerezh. Daoust-hag-eñv eo un diskoulm poellek ? Petra a c'hell ober ar parrezioù evit plijout d'ar vedisined yaouank ?\n- Roger Talarmain, maer Plouguin\n- Gaelle Pedron, mezegez er C'hreiz-Breizh\n- Enora Jegou, danvez-medisinez e skol-veur Brest\nSkeudenn : Roger Talarmain (tu kleiz) / Enora Jegou (tu dehoù)\nKELEIER NOZ //\nHollande : pik echu ?\nDivizet e oa bet gant François Hollande nompas mont war ar renk ar bloaz a zeu. "Sebezet ha souezhet" e oa bet Jean-Yves Quere, sekretour ar PS e kantoun Binig, da glevet ar c'heloù-mañ. Goulennet hon oa ivez da Jean-Luk Bleunven, depute kornad Brest, ma z'afe Jean-Yves Le Drian war ar renk evit rak-votadeg an tu kleiz. Gant Jean-Luk Bleunven ha Jean-Yves Quere.\nJean-Yves Quere "Sebezet on bet" a respont da Tudi Crequer\nUn emglev etre aozerien gouelioù rave-party hag ar Prefed.\nAbaoe ur miz e vez ten an aergelc'h etre an teufeurien hag an archerien. Divizet zop bet neuze gant an teufeurien manifestiñ d'ar Sadorn 3 a viz Kerzu e Kemper, dirak ar Prefeti. Klasket en doa ar Prefed distannañ an darempredoù en ur degemeraozerien gouelioù rave party diryaou da noz. Asantet en eus leuskel anezho trankil gant ma vez aozet mat ar gouelioù dindan 5000 den, met ret e vo dezho memestra kaout un aotre ma z'eus muioc'h a 5000 arvester. Antoine Porteneuve a zo DJ ha mont a ra alies tre e gouelioù rave party. Pase laouen eo gant an emglev bet kavet etre ar prefeti hag aozerien gouelioù rave. Gant Antoine Porteneuve (skeudenn).\nAntoine Porteneuve, DJ e-pad an dibenn-sizhunvezhioù © Radio France - Tudi Crequer\nKib Bro Frañs : start e vo ar jeu evit ar GSI Pondi a-enep Stad Brest\nDegemeret e vo ar Vrestiz gant skipailh Pondi da-geñver eizhvet tro Kib Bro Frañs. Ar GSI Pondi a zo en DH ha Stad Brest e Lig 2 : pevar rummad a ziforc'h a zo ! Mont a raio Eflamm Louis da harpañ skipailh Pondi. Ensav a ra e vo diaes evito ! Kregiñ a raio ar c'hrogad melldroad da 18e ha war-eeun e vo war France Bleu Breizh Izel. Gant Eflamm Louis.


Poltredet gant Pastor\nGanedigezh Camilo Ferreira Botelho\n16 Meurzh 1825\nMarv 1 Mezheven 1890\nAlma mater Skol-veur Porto\nMicher Skrivagner, troer,\n("Karantez kondaonet", 1861)\nWeb (pt) camilocastelobranco.org\nCamilo Ferreira Botelho Castelo Branco (Lisbon, 16 Meurzh 1825 — São Miguel de Seide, 1 Mezheven 1890) a oa ur skrivagner, troer, barzh, buruteller hag istorour eus Portugal. Ur skrivagner puilh e skridoù e voe ha sellet a reer outañ evel unan eus tadoù ar romantoù modern e Portugal, en XIXvet kantved.\nUr gwall vuhez en doe Camilo Castelo Branco, turmudus a-walc'h evel hini tudennoù e levrioù. Mab bastard e oa d'un tad nobl ha d'ur vamm kouerez. Koll a reas e vamm da zaou vloaz hag e dad da zek vloaz. Desavet e voe gant moerebed dezhañ e Trás-os-Montes, e hanternoz Portugal. Pa oa krennard e reas anaoudegezh gant al lennegezhioù klasel, portugalek ha latin.\nStudioù doueoniezh ha mezegiezh a reas a-bep-eil e Porto hag e Coimbra. Darbet e voe dezhañ mont da veleg, met labourat a reas evel kazetenner. Neuze en em lakaas da skrivañ ha da dreiñ oberennoù lennegel diwar yezhoù all. Diwezhatoc'h, goude gounezet un tamm brud gant e skridoù, e voe anvet da gont gant ar roue Luís Iañ.\nHag eñ klañv ha dall en em lazhas gant un tenn pistolenn da 65 bloaz.\nAdtapet diwar « https://br.wikipedia.org/w/index.php?title=Camilo_Castelo_Branco&oldid=1985955 »\nKemmoù diwezhañ degaset d'ar bajenn-mañ d'an 12 Ebr 2022, da 19:38.


Plabenneg: Foar al Levrioù aozet gant Diwan | Le Courrier - Le Progrès\nPlabenneg: Foar al Levrioù aozet gant Diwan\nChaque semaine dans Le Progrès de Cornouaille-Le Courrier du Léon, retrouvez notre article en breton.\nPar Rédaction Courrier Progrès Publié le 19 Oct 17 à 7:30\nPierrette Kermoal. (©Le Progrès de Cornouaille-Le Courrier du Léon)\nAozet gant kerent bugale ar skol Diwan, setu 6vet Foar al levrioù, bannoù-treset, viniloù, o tont. A-drugarez dezhi e vez arc’hantaouet raktresoù pedagogel ar vugale (beajoù, abadennoù, dafar…).\nUn digarez e vo evit ober pourvezioù, eskemm gant tud entanet ha kaout dediadennoù ar skrivagnerien. An arvesterien, niverus atav, a zizolo levrioù, rouez a-wechoù, mac’hadmat alies, evit an holl, zoken ar re yaouank : romantoù, romantoù-polis, bannoù-treset, dielloù, barzhoniezh, levrioù istor. Evit an amatourien hag an dastumerien e vo un dibab a viniloù ha pladennoù ivez.\n« Levrioù a bep seurt, e brezhoneg hag e galleg, a zo gortozet. Levrioù nevez a vo kinniget ivez gant tud a-vicher, skrivagnerien pe embannerien, en o zouez Émile Kerjean, skrivagner eus Gwipavaz pe Laurent Ségalen, skrivagner eus Bourc’h-Wenn », a zispleg Sylvie Floc’h, aozerez ar foar.\nFoar 2017 a lakao war wel un ti-embann eus ar vro, an Aber, eus Landeda ha meret gant Pierrette Kermoal ha Morgan ar Menn. E 2000 e oa bet kroget gant Pierrette Kermoal he c’hazetenn lennegel e brezhoneg, Aber. « Ar pal a oa reiñ ul lañs nevez d’al lennegezh vreizhat, sikour anezhi d’en em zigeriñ war ar bed, reiñ plas d’an adnevezidigezh ». Ar raktres a zo bet « degemeret mat-tre » ha kenderc’hel a ra hiziv.\nEmbannadurioù an Aber\nE 2006 e oa krouet embannadurioù an Aber. « Embannet e vez ganeomp etre 4 ha 6 levr bep bloaz, oberennoù orin. » Levrioù barzhoniezh, danevelloù, danevelloù veaj, skridoù-arnod, skridvarnouriezh… « Embannet e vez ganeomp ivez troidigezhioù e-giz Levr ar Janglenn, troet gant Mari Elen Mazé, hag a-benn nebeut Strobineller Oz, atav gant Mari Elen ».\nEmbannet eo bet gant an Aber ivez Dre Odeoù ar Faltazi, kontadennoù skrivet gant skolidi Skol Diwan Plabenneg e-pad stalioù-skritur, ha Spont er C’hoad, ur romant polis skrivet gant bugale Skol Diwan Sant-Brieg.\nE 2014 e oa bet roet lañs d’ur raktres Malmanche nevez gant Pierrette Kermoal hag he skipailh, skoazellet gant an Drac hag ar Rannvro. C’hoant hon eus embann levrioù ar skrivagner n’int ket bet graet c’hoazh, an holl e galleg, en o zouez Confusions ha Le viol de Me Petitfard, hag adembann oberennoù diviet, e galleg hag e brezhoneg. « Oberenn Tangi Malmanche (1875-1953) a zo a-bouez bras evit al lennegezh vreizhat. » Pa oa bugel e tremene e vakañsoù e Plabenneg, e maner ar Rest. « Mont a rae a-dreuz ar maezioù, ar chapelioù, ar c’harnelioù. Bouetet eo bet e spered gant kement-se, ha gant an istorioù hag ar c’hontadennoù a veze kontet dezhañ gant ar vilinerez. »\nAn Aber a vo evit ar wech gentañ e Foar al Levrioù e Plabenneg. « Laouen omp. A-bouez eo kejañ gant al lennerien, bihan pe vras, ha krouiñ liammoù nevez. »\nTitouroù : Er sal Marcel Bouguen, e Plabenneg, etre 9e ha 5e. Mont e-barzh : 2 euro, digoust evit ar vugale.\nCopié ! https://actu.fr/bretagne/plabennec_29160/plabenneg-foar-al-levriou-aozet-gant-diwan_13061646.html


Elesbed Iañ (Rusia) - Wikipedia\nElesbed Iañ (Rusia)\nIelizaveta Petrovna (Елизавета Петровна e ruseg), ganet d'an 29 a viz Kerzu 1709 ha marvet d'ar 5 a viz Genver 1762 (hervez an deiziadur gregorian) ; 18 a viz Kerzu 1709-25 a viz Kerzu 1761 (deiziadur juluan)), lesanvet Elesbed an Habask, a voe impalaerez Rusia eus 1741 betek 1762, gant an anv Elesbed Iañ.\nElesbed Iañ war-dro 1768, gant Heinrich Buchholz\nBuhez a-raok an tronAozañ\nEil merc'h Pêr Iañ ha Katelin Iañ e oa ha ganet e Kolomenskoye, e-kichen Moskov. Dre guzh e oa euredet he zud e miz Du 1707 ha n'eo nemet e miz C'hwevrer 1712 ma voent dimezet ent-ofisiel.\nKlask a reas Pêr Iañ ur pried a zeree ouzh Elesbed : soñjet e voe er roue Loeiz XV, roue Bro-C'hall, hag er priñs Karl Augustus a Holstein-Gottorp. Met familh an hini kentañ a nac'has hag an eil a varvas un nebeud deizioù goude an emglev-eured.\nBrudet e oa Elesbed en abeg d'he c'hoantiz ha d'he barregezh war meur a yezh (italianeg, alamaneg, galleg), war an dañs ha war ar marc'hegezh.\nGoude marv he zad e 1725 e voe renet Rusia gant he mamm ha gant Menshikov. E miz Mae 1727 e varvas Katelin Iañ ha kaset e voe Menshikov d'an harlu.\nGoude ren berr Pêr II ne voe ket kinniget emglevioù-eured dezhi gant lezioù Europa gant aon da zisplijout d'an impalaerez Anna.\nGant sikour rejimantoù gwarded Rusia e lakaas herzel ar bugel Ivan VI hag e familh e Palez ar Goañv e-korf noz ar 25 a viz Du 1741. Boled ebet ne voe tennet e-pad an taol-stad-se : le a oa bet touet gant Elesbed ne vefe ket sinet an disterañ kastiz d'ar marv e-pad he ren.\nGant aon rak distro Ivan VI, bac'het e kreñvlec'h Schlusselburg, e voe distrujet an holl deulioù a rae meneg anezhañ.\nDivizet e voe ivez skarzhañ an Alamaned, brud fall warno, diouzh ar gouarnamant.\nKurunennet e voe Elesbed d'ar 25 a viz Ebrel 1742.\nDre ma oa Elesbed dizimez ha divugel e oa ret dezhi kavout un diskoulm evit ma chomfe tron Rusia gant ar familh Romanov.\nDibab a reas he niz, Pêr Holstein-Gottorp. Dimeziñ a reas anezhañ d'ar briñsez Sophie von Anhalt-Zerbst hag a voe anvet Katelin, e koun mamm Elesbed. Bugel ar c'houblad, Paol Iañ, a voe ganet d'an 20 a viz Gwengolo 1754.\nIvan VI Impalaerez Rusia\n1741 – 1762 War he lerc'h\nAdtapet diwar « https://br.wikipedia.org/w/index.php?title=Elesbed_Iañ_(Rusia)&oldid=1506589 »\nKemm diwezhañ d'an 12 Mae 2013 da 22:41\nKemmoù diwezhañ degaset d'ar bajenn-mañ d'an 12 Mae 2013, da 22:41.


Iwan an Diberder - Wikipedia\nIwan an Diberder\nd'an 8 a viz Gouere 1887\nd'ar 17 a viz Meurzh 1959\nIwan an Diberder (Yves Le Diberder e marilh an ti-kêr), ganet en Oriant e 1887, ha marvet e Gwened d'ar 17 a viz Meurzh 1959, a oa ur skrivagner brezhonek hag a skrive e yezh Gwened dreist-holl.\nDesavet e voe en Arzhanaou abalamour d'e yec'hed gwan. Eno e teskas brezhoneg met ankounac'hat a reas anezhañ pa zistroas gant e dud. Adstagañ a reas gant ar brezhoneg e Roazhon el lec'h ma oa aet da studiañ. Studiañ a reas kerneveureg ivez gant Joseph Loth. Ur mestr war yezhoù ha lennegezhioù keltiek e oa deuet da vezañ. E 1912 e tiskrivas Kontadennoù ar Marv, bet dastumet war vaezioù Bro-Wened. Er memes bloavezh e krouas gant Yann-Ber Kalloc'h ar gelc'hgelaouenn Brittia hag a badas betek ar Brezel bed kentañ.\nE-pad ar brezel e voe kaset da Vro-Vakedonia. Goude-se e voe levrier en Angers e-lec'h ma kemeras perzh er c'helc'h keltiek. E-pad an Eil brezel bed e kenlabouras gant ar c'helaouennoù pemdeziek La Dépêche ha La Bretagne hag ivez gant embannadennoù e brezhoneg evel Sav. Kenderc'hel a reas da skrivañ goude an eil brezel-bed, betek e varv e Gwened e 1959. Imram Mael Duin a zo bet skrivet gantañ ha Loeiz Herrieu.\nKalz a anvioù-pluenn en deus bet: Erwan Kentajus, Youenn Didro, Ap Kenan, Alain Hervé, Cloman Ardeùen …\nLukian Raoul, Geriadur ar skrivagnerien ha yezhourien, Al Liamm, 1992, p.215-216.\nAdtapet diwar « https://br.wikipedia.org/w/index.php?title=Iwan_an_Diberder&oldid=1913863 »\nKemmoù diwezhañ degaset d'ar bajenn-mañ d'an 25 Her 2021, da 13:31.


Nürnberg a zo ur gêr e Bro-Alamagn, e Bavaria. 505 664 a dud a oa o vevañ e kêr e 2010, ha 3,5 milion e takad ar veurgêr, ar pezh a ra anezhi ar pevarzekvet brasañ kêr en Alamagn. Brasañ kêr Frankonia eo.\nEn istor an XXvet kantved eo brudet Prosez Nürnberg ma oa bet barnet pennoù bras an Trede Reich gant ar Re Gevredet.\nAdtapet diwar « https://br.wikipedia.org/w/index.php?title=Nürnberg&oldid=1741922 »\nKemmoù diwezhañ degaset d'ar bajenn-mañ d'an 6 Meu 2017, da 08:51.


Journal de Renaud Camus, samedi 2 novembre 2013\ncréée le dimanche 3 novembre 2013, 8 h 43Samedi 2 novembre 2013, minuit et quart. Au fond il ne sert à rien de faire des sacrifices, d’abandonner des pans entiers de ~~~~-~~~~~ ~~~~~ ~~’~~~~~~~ ~~’~~~~~ ~~~~~~ ~~~~~~~~~~~~~ ~~~, ~~~~~~~~, ~~~~~ ~~~~~~~~. ~~~~~~~ ~~~ ~~~~~ ~~~~~~~ du tout, quitte ~~ ~~~~~ ~~~~~~~~~~~~~~~~~ ~~~~~ ~~~~ ~~~~~ ~~~~~~~~~ ~~~ ~~~~~~~~~~ ~~~ ~~~~~ ~~~~ ~~~~~~~~ ~~~~ ~~~~~ ~~~~ ~~~~~~~. ~~~~~~ ~~~ ~~~~~~~~~ ~~~ ~~’~~~~~ ~~~~~ ~~~ ~~~~~~~~~, ~~’~~~~~~ ~~~~~~~~~ mon œuvre à ~~~~~ ~~~ ~~~~~~ ~~~~~~ ~~~~~~~~, ~~~~~~ ~~~~~~~~~~~. ~~~ ~~~~~~ ~~~~~~~~~~~~~ ~~~~ ~~~~ ~~~~~ ~~~~~~~, ~~~ ~~~~~~, ~~~~~~ ~~~~ ~~’~~~~ ~~’~~~~~~ ~~~~ ~~~~~~~~ ~~~~~~~~~~~~~ ~~~~~~~~~~~~. ~~~ ~~~~ ~~~ changement de peuple ~~~ ~~~ ~~~~~~~~~~~~~ ~~~~ ~~~~~~~~~~~~~ ~~~~ ~~~~~ ~~~~~~~, ~~~~~~, ~~~~~~~~~~~, ~~~~~~~~ ~~~ ~~~~~~~ ~~~ ~~~~~~~~~, ~~~~~~~~~~~~~~ ~~~~~~~~~~ ~~~ ~~~~~~~~~~ ~~~~ ~~’~~~~~~~~ ~~~~. ~~~ ~~~~~ ~~~ ~~’~~~~ ~~~~ mauvais, “conceptuellement” (pour ~~~~~~~ ~~~~~~ ~~~~~~~~~~~), ~~~~ ~~~~ ~~~~~~ ~~~~~~~~ ~~’~~~~~~~~~ ~~ ~~~~ ~~~~~~~~ ~~~~ ~~~~~ ~~~~~~~ ~~~~~~~~~~~~~ ~~~~~~~~~~~~~~ ~~~ ~~~’~~~~~~ ~~~~~~~ ~~~~~~~ ~~’~~~ ~~~~~~~~ ~~~~~~~~~~~~~ — ~~~ ~~’~~~~ ~~~~~ spirituel — qui ~~~~~ ~~~~ ~~~~~~~~ ~~~~~~~~~~~~~, ~~~~~~~~~~~~~~~~, ~~~~~~~~~~~~~~~ ~~~~~-~~~~~~~~~, ~~~~~~~~~~~ ~~~~~ ~~~~~ ~~~~~~~~~~~~~. ~~~ ~~~~~ ~~~ ~~’~~ ~~ ~~~~ ~~~ ~~~~~~~~ ~~~~~~~~~~~~~~. ~~’~~~~ ~~~~ ~~~~~~~~ ~~~ ~~~ ~~~~~~~~~~~~, ~~~ contraire, que jaillit ~~~~~ ~~~~~~~ ~~~ ~~~~, ~~~ ~~~~~~ Oui.\nL’IN-NOCENT, ~~~ ~~~~~~ ~~~ ~~~~~~, ~~~~ ~~~~~~~~~ (~~~ ~~~ ~~~~ ~~~~ ~~~~~~~~, ~~~~~ ~~’~~~~ ~~~~~ ~~~~~~~~~~ ~~~ ~~~~~~~…), ~~ ~~~~~~~ ~~’~~~ feuilleton, pour tenir ~~~~ ~~~~~~~ ~~~ ~~~~~~~~. ~~~~ ~~~~~~~~~~ ~~~~ ~~~ ~~~~ ~~~~~~~, ~~~ ~~~~~~~~~~ ~~~~~~~~~~~~, ~~~~~~~~~~~ ~~~~ ~~~~~~~~~~~, L’Inauguration ~~~ ~~~ ~~~~~~ ~~~~ Vents. ~~~~~ ~~~~ ~~~ ~~~~~ ~~~~ lu ce livre, ~~~ ~~~ ~~~~~~~~ ~~~~~ ~~~~~~~~~ — ~~’~~~~ ~~~~~~ ~~’~~~ ~~~~~~ ~~~~~~~ (~~~ ~~~~ ~~~~~~~~~~~~~~~~ ~~~ ~~~~~~~~~~~ ~~~~ ~~~~~~~~).\nvoir l’entrée du samedi 2 novembre 2013 et ses 2 images dans Le Jour ni l’Heure


Gwiler-Leon - Wikipedia\nIliz katolik Sant Valentin.\nBrest-Ar Gazeg Wenn-Boc'harzh-Gwiler-Leon (betek 2015)\n8 061 ann. (2019)\n48° 25′ 31″ Norzh\n4° 33′ 24″ Kornôg / 48.425278, -4.556667\nbihanañ 6 m — brasañ 96 m\nGwiler-Leon a zo ur gumun eus Bro-Leon, e kanton Brest-4, e departamant Penn-ar-Bed, e gwalarn Breizh.\nWar lez an Aber Ildud hag ar stêr Penfell emañ Gwiler.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Guillaume-Marie Ulfien Duval, ha daou gure, Yves Provost ha François Cariou.\n37 gwaz eus ar gumun, d.le. 1,69% eus he foblañs e 1911, a gollas o buhez abalamour d'ar brezel.\nD'ar 6 a viz Gouere 1941 e kouezhas un nijerez Wellington II marilhet W5360 ha kodet PH-U eus ar 12th Squadron eus ar Royal Air Force (aerlu ar Rouantelezh-Unanet) e Gwiler; lazhet e voe he c’hwec’h nijour, douaret int e bered ar gumun; d'ar 16 a viz Ebrel 1943 e kouezhas ur c'harr-nij B-24D-15-CO (anvet "Ball of Fire Junior", marilhet 41-23874 ha kodet YM-?) eus aerlu ar Stadoù-Unanet (United States Army Air Forces) gant unnek milour en e vourzh e Gwiler-Leon; tri anezhe a voe lazhet (daou a zo douaret er Brittany American Cemetery e Montjoie-Saint-Martin), ar re all a voe tapet gant an Alamaned.\nKlasoù divyezhek brezhoneg-galleg zo er skol gatolik Santez-Tereza abaoe 2002.\nE distro-skol 2021 e oa 59 skoliad enskrivet er c'hlasoù divyezhek (7,7 % eus skolidi ar gumun evit a sell ouzh ar c'hentañ derez).\nIliz katolik Sant Volantin.\nMonumant ar re varv, luc’hskeudenn. Ouzhpennet e voe 25 anv d’ar 5 a viz Mae 2018,\nKarrnijourion e oant holl. Mervel a rejont d'ar 7 a viz Gouere 1941 e-pad an Eil Brezel Bed.\nGevellet eo Gwiler gant:\nIwerzhon Béal Átha hAmhnais 1984\nEstenfeld en Alamagn(Daveoù a vank).\nLec'hienn ofisiel kêr Gwiler-Leon\n(br) Gwiler-Leon war lec'hienn Geobreizh\nLec'hienn ar greizenn sevenadurel\nLec'hienn war istor Gwiler\n↑ ‘’Le Télégramme’’, 5 a viz Mae 2018\n↑ Lec'hienn ofisiel kêr\nAdtapet diwar « https://br.wikipedia.org/w/index.php?title=Gwiler-Leon&oldid=1972806 »


Ananke (loarenn) - Wikipedia\nDizoloet d'ar 28 gwengolo 1951\nradius krenn 20,815,230 km\nKelc'htro 125,489,900 km\nPrantad reveulziañ 613.518491 d\nTizh orbitel krenn mui: 3.752 km/s\nkrenn: 2.367 km/s\nneb: 1.622 km/s\nTreuzkiz krenn 28 km\nGorread ~2500 km²\nVolum ~11,500 km³\nMas ~~3.0×10×1016 kg\nGravitadur gorre 0.010 m/s²\nTizh achap ~0.017 km/s\nAnanke (gresianeg Ανάγκη) a zo ul loarenn gilgradek direizh Yaou. Gant Seth Barnes Nicholson eus gweledva ar Menez Wilson e voe dizoloet e 1951. E 1975 hepken e rojod dezhi hec'h anv a-vremañ. Betek-se e raed anezhi Yaou XII, pe, wechoù'zo, Adrastea. Heñvel eo, war a seblant, ouzh planedennigoù a zoare P gant un nebeud dour marteze.\nAnanke a ro hec'h anv d'ur strollad a loarennoù a gelc'htro etre 19.3 milion km ha 22.7 milion km gant ur stouadur a 150°.\nLoarennoù kilgradek direizh Yaou.\nAnanke a zo war ur c'helc'htro kilgradek gant ur stouadur hag un ezkreizennegezh vras. Eizh loarenn dizoloet adalek 2000 a heul ur c'helc'htro damheñvel. Krediñ a reer ez int tout ar pezh a chom eus ur blanedennig gozh hag a vefe bet torret gant ur stokad.\nAdtapet diwar « https://br.wikipedia.org/w/index.php?title=Ananke_(loarenn)&oldid=1984128 »\nKemmoù diwezhañ degaset d'ar bajenn-mañ d'an 1 Ebr 2022, da 20:31.


Journal de Renaud Camus, vendredi 4 juin 2021\ncréée le vendredi 4 juin 2021, 10 h 24\nmodifiée le vendredi 4 juin 2021, 10 h 27Plieux, vendredi 4 juin 2021, neuf heures et demie du matin. La bibliothèque, ici, ces derniers temps, a beaucoup progressé en ordre et en accessibilité — elle ~~~~ ~~~ ~~~~~~~~~~~ ~~~ ~~~~~~~~ ~~~~~~~~~~ ~~~~~ ~~~~~~~~~ ~~~’~~~~~ ~~~ ~~’~~~~~~. ~~~~~ ~~~~~~ ~~’~~~~~~ part dans nos ~~~~~, ~~~~~~~ ~~~~~~~~~~ ~~~~~, ~~~ ~~~~~~~~~~~~~~~ ~~~~~~~~~~~~~~, ~~~~~ ~~~~~~~~~ ~~~ ~~~~~~~~~ ~~~ ~~~~ ~~~~~~~~~. ~~’~~~~~~~~ ~~~~, ~~~~~~~~~~~ ~~~~ ~~~~~ ~~~~~~, ~~~ ~~~~~ ~~~~~~~~~~~~ ~~~~~ ~~~ ~~~~~~, ~~~ conclurait que les ~~~~~~~~~~~~~~ ~~~~~ ~~~ ~~~~~~~~~~ ~~~~ ~~~~~~~ ~~~~~ ~~~~ ~~ ~~~ ~~~~~~~~~ ~~~ ~~~~~~~~~~~~. ~~~ ~~~ ~~’~~~~ ~~~~~~~~~~~ ~~~~ ~~~ ~~~~ : ~~’~~~~ ~~~ ~~~~~~~~ ~~~ ~~~ ~~’~~~~ nullement intervenu. Dieu ~~~~~ ~~~’~~~ ~~~ ~~~~~ ~~~~ ~~~~~ ~~~~~ ~~~ ~~~~~~~~ ~~~ ~~~~~~~~ ~~~~~~~~~ ~~ ~~~~ ~~~~~~, ~~~~ ~~~~~~~ ~~~~~~~~~ ~~~~ ~~~~~ : ~~~ ~~~~~~~~~~~ ~~~~~ ~~~~~~~~~ ~~’~~~~~~~ ~~~~~~~ d’activité, et les ~~~~~~~ ~~~ ~~~~ ~~~~~~~~~~~ ~~~ ~~~~~~~~~~~~ ~~~~~~~~~~ ~~~~~ ~~~~~~~~~~~, ~~~~~~~~~~, ~~~~~ ~~~~ ~~~~~~~~~~, ~~’~~~~~~~~~ ~~~ ~~~ ~~~~~~~ ~~~~~~~~ ~~~ La Dépossession. ~~~ ~~~~~~~~~ ~~~~~~ ~~~~~~~~~~ ~~~~ ~~~~ enchaînements qui de ~~’~~~~~~~~~~ ~~~~~~~~~~~~~ ~~~~~~~~~ ~~~ ~~~~ ~~’~~~ ~~~~~, ~~~ ~~~~~, ~~~~ ~~~ tout.\nUn ~~~~~~ ~~~~~~~~ ~~~~~ ~~~~~~~~~ ~~~~~~~ ~~~ ~~~~ ~~~~~~~~~~~~~ ~~~~~ ~~~ ~~~~~~ ~~~~, ~~~~~~~ ~~~~~~ ~~~~~~~~~~, ne sont nullement ~~~~ ~~~~~~~~~~~~~ ~~~ ~~~~~~ ~~ ~~~~~~, ~~~~ ~~’~~~~~~ ~~~~ ~~~~~~~~~~ ~~~~~~~~~~~~ ~~~ ~~~~~~~~ ~~~ ~~~~~~~, “~~~~~~~~” ~~~~~~~~~~~~, ~~~~~~~~~~, ~~~~~~~~~ ~~~~ “~~~~~~ ~~~ ~~’~~~~” ~~ ~~~~~~~~~, ~~~~., ~~~ “affaire Camus”, en ~~’~~~~~~ ~~~~~. ~~’~~~~~~~~ ~~~~~ “~~~~~~~~~~” ~~~ “~~~~~~~~~~~~~”, ~~~~~~~~, ~~~~~~~~~~ ~~~~ ~~~~ ~~~~~ ~~~~~~~~~~~ ~~~~~ ~~ ~~~~ ~~~~~ ~~~~~~~~~~~, ~~~~~~~~~ ~~~~~~~~ ~~~ ~~~~~~~~~ ~~~’~~~~ ~~~~~ ~~~~~~~~~~~~ ~~~~~, ~~~~ l’un est la ~~~~~~~~~~~~ ~~~ ~~’~~~~~~. ~~~ ~~~ ~~’~~~ ~~~~ ~~~~~ : ~~~~ ~~~~~ ~~~~~~~~~~~~~ ~~~~~~~~~~~~~ ~~’~~~ ~~~ ~~’~~~~~~. ~~~~~~~ ~~~ ~~~~~~~~~~ ~~~ ~~~~~~~~ ~~~~~~~~ ~~~ ~~~~~, ~~~ ~~~~~, ~~~ plus fort de ~~’“~~~~~~~~”, ~~ ~~~~~ ~~~ ~~~~~~~~~~~ ~~~~~~ ~~~~~~~ ~~~ ~~~~~~~~~~~~~ ~~~~~~ ~~~~~~~~~~~ ~~ ~~~~ ~~~~~~ ~~~~, ~~~ ~~~~~~~~ ~~~~ ~~~~~ ~~~ ~~~~~~~~~ ~~~ ~~~ ~~~~~~~~ ~~~ ~~~~~~~ : mais c’était une ~~~~~ ~~~~~~ ~~~ ~~~~~~~~~ ~~~ ~~~~~~~~~ ~~~~, ~~~ ~~~~~~~~~~~, ~~~ ~~~ ~~~~ ~~~~~~ ~~~~ ~~~~~~~~ ~~~ ~~~~~~~~. ~~~ ~~ ~~~~~~ ~~~~ ~~~~ ~~’~~~~~~ ~~~~~~~~~~~ ~~’~~~~~~ ~~~~ ~~~~~~~~~ par la masse ~~~ ~~~~~~~ ~~~’~~~~~~~~~~~~~ ~~~~~~~ ~~~~ ~~~~~~~~~~ ~~~ ~~~~ ~~’~~~~~~~~~ ~~~ ~~~~~~ ~~~’~~~~~~ ~~~ ~~~~~~~~~~. ~~’~~~~~~ ~~~~~~~ ~~’~~ ~~~~~~~ ~~~~. “~~’~~~~~~~~ ~~~~~~” ~~’~~ ~~~~~ ~~~~ ~~~~~~~~~~ ~~~ ~~~~~~~~~ de cette décision : ~~~’~~~~-~~~ ~~~~ ~~~ ~~’~~~~~~ ~~~ ~~~~~~ ~~~~~ ~~ ~~~~ ~~~~~~~~ ~~~~~ ~~~ ~~~~~~~~~ ~~~~~~ ~~~~~~~~~~~~~ ~~~~~ ~~~~ ~~~~~~~~, ~~~~ ~~~~~~~~~~~, ~~~~ ~~~~~~~~~, ~~~~ ~~~~~~~~~~~~~~, ~~~~ ~~~~~~~~~~~~, la Drac et ~~~~ ~~~~~~~~~~~~ ~~~~~~~~~ !\nCela ~~~~ ~~’~~~~~~ ~~~~~ ~~ ~~~~~~~-~~~~~~~ ~~~~ ~~~ ~~~~~ ~~~~~~~ ~~~ ~~~~~~~~~~ ~~~~ ~~~~~~~~~~~, ~~~ ~~~~~~ ~~~~~~~~~ — ~~~~~~~ ~~~ ~~~~~ ~~~~~ ~~~~~~~~ ~~~~~ soin les cas, ~~~~ ~~~ ~~~~~ ~~~~~~~ ~~~~ ~~~~~~, ~~~ ~~~~~~ ~~~~~ ~~~~~~~~~~~.\nvoir l’entrée du vendredi 4 juin 2021 et ses 3 images dans Le Jour ni l’Heure


Bae Cinmel - Wikipedia\nTiez war an aod, e Bae Cinmel\nBae Cinmel (Kinmel Bay e saozneg) zo ur gêriadenn en arvor Sir Conwy, e hanternoz Kembre. Emañ etre Y Rhyl, a zo en tu all da Y Foryd, aber ar stêr Clwyd, er reter, hag Abergele, er gornaoueg.\nKresket eo ar gêriadenn diwar ur gar, war linenn Hent-houarn Arvor Hanternoz Kembre. Dont a ra kalz touristed da Vae Cinmel en hañv hag e-leizh a diez-hañv hag a garavanennoù zo war an aod.\nAsambles gant Tywyn, er c’hreisteiz, ez a Bae Cinmel d’ober ur gumuniezh, Bae Cinmel a Thywyn.\nAdtapet diwar « https://br.wikipedia.org/w/index.php?title=Bae_Cinmel&oldid=1746447 »\nKemmoù diwezhañ degaset d'ar bajenn-mañ d'an 19 Ebr 2017, da 17:06.


Buhez ar Sent/1837/Huug - Wikimammenn\nBuhez ar Sent/1837/Huug\n◄ Amedee Huug Frances a Baul ►\nAr c’henta devez a viz Ebreul.\nSANT HUUG, ESCOP.\nAr Sant-mâ a oa guinidic eus an Daufine. E dad, hanvet Odilon, Digentil devot meurbet, goude beza roet mercou eus e gouraich e servich ar Roue, en em retiras en ur Gouent, d’an oad a zaouzec vloas ha tri-uguent, evit aichui eno e vuez. Er Gouent-se e vevas c’hoas trivec’h vloaz er pratiq eus ar brassa pinigen, hac e varvas etre divrec’h e Vab Sant Huug, Escop en amser-se eus a Grenobl, digant pehini en devoa ive recevet an diveza sacramanchou.\nE Vam vertuzus a braticas en he zy an oll vertuziou e devize pratiquet en ur Gouent : rei a ree d’an Oræsoun ha d’an euvrou-mad an oll amser a chomme gant-y goude beza lequeet urz en he zieguez. He modesti, he devotion hac he alusennou bras e rentas souden an exempl hac ar squer eus ar graguez cristen. O veza couezet clan, e desiras guelet he Mab. Dont a eureu, hac e assista a reas var he maro. An Escop santel-mâ en devoe ar gonsolation de velet o vervel, ec’his ur santes, ur Vam pehini e devoa e quelennet gant quement a sourci, e dougeanç Doue, ha pehini e devoa roet dezâ quellies a exempl vad.\nSant Huug, goude beza tremenet he yaouanctis en ur burete angeliq, a voe græt Chaloni eus ar Guær a Valance. E vuez exemplus hac edifiant er stad-se a reas da habitantet Grenobl er goulen evit o Escop, digant al Legat eus ar Pap Gregor seizvet. Al Legat en accordas dezo gant seul vuy a joa ma aznaye guell evit nicun e vertuziou excellant ; mæs ne voe quet quer facil resolvi ar Sant da accepti ar garg-se. E humilile a reas dezàn mont souden da gaout al Legat ha d’e bidi gant cals a zaëlou d’en dispansi a guemense ; mæs al Legat en em servichas eus e oll autorite evit e obligea da accepti ar Garg.\nPa entreas en e Ilis, e galon a voe mantret o velet ar stad truezus e pehini e cavas e Escopti. An usurerez ha peb seurt dissolution a oa commun etouez ar bopl. Ar Pastor santel a reas e oll bossubl evit calmi ar goler a Zoue ; tremen a ree cals amser en deiz hac en nos o vouela var an disurz eus e bopl ; hac e quemere cals a boan da instrui ha da exhorti pep-unan, particulieramant ar re ignorant. Doue a chezlaouas e beden hac a roas un hevelep benediction d’e labour ma voe guelet heb dale ur cenchamant bras etouez an oll.\nAr Prelat vertuzus-mâ eo a roas da Sant Bruno ur plaç en e Escopti hanvet Chartreus, e pelec’h e savas ar c’henta Couent eus e Urz. Er Gouent-se e tremene an Escop santel an amser a chomme gantàn goude beza en em acquitet eus e labourou pastoral. Queit ha ma vise eno, e veve ec’his ar Religiuset ; ober a ree ar memes mortificationou, ha n’en em zistingue en o zouez nemet dre e fervor dreist-ordinal. Pa vize en e dy e unan, e cundue casi ar memes vuez ; e yuniou a oa continuel, e zispign hac e veubl a oa dister, evit gallout rei gant muy a larguentez d’ar beaurien. Quer mortifiet ha quer reservet ez oa en e sellou, ma rapporter penaus epad hanter-cant vloaz ma voe Escop, ne sellas morse ous ur vreg en he fac ; labourad a ree da unani ar re a oa savet division etrezo, hac e ober a ree quer calonnec, ma en em daule eharz o zreit evit o angagei d’en em reconcilia ; en ur coess pec’herien bras, e scuille ur mor a zaëlou, o tisquez dezo dre eno ar pez a dlient da ober o-unan.\nDoue, evit purifia muy-oc’h-muy e galon, a bermetas ma voe tourmantet epad daou-uguent vloaz gant temptationou rust hac humiliant, ous pere e resistas bepret gant ur gouraich ferm ha constant ; ouspen-ze e souffras un drouc penn casi continuel, epad ouspen tregont vloaz.\nEn e glènvet diveza en devoa bepret dirag e zaoulagat e Grucify hac Imaich ; ar Verc’hes Vari. Pa zeue da vorery, ne oa ret nemet prononç dirazàn an Hano santel a Jesus hac a Vari evit e zihuna.\nNe ancoueas quet ar beaurien er moument diveza-ze, hac o tesirout mervel, paouroc’h c’hoas evit-o, a ordrenas distribui dezo quement tra a oa chomet gantàn. Erfin, oaget a bevar-uguent vloaz, ha leun a vilidou, e rentas e ene da Zoue er bloaz 1132.\nTad Sant Huug hac e Vam o deus bet ar gonsolation gaër da veza bet assistet var o maro gant o mab, pehini a oa un Escop quer santel. Militet o devoa, ar gonsolation-ze dre an exempl vad ha dre an descadurez cristen o devoa roet dezâ en e yaouanctis. Ha c’hui a fell deoc’h receo consolation digant ho pugale ? Instruit-o mad, inspirit dezo abred dougeanç ha carantez Doue, ha certen o devezo dougeanç, respet ha carantez evidoc’h. Ur c’hrouadur desquet-mad, ur c’hrouadur fur a so gloar ha countantamant e dad hac e vam, evel ur mab goal desquet, ur mab mechant ha libertin a vezo abred pe diveat o disenor hac o brassa chagrin.\nAdtapet diwar « https://br.wikisource.org/w/index.php?title=Buhez_ar_Sent/1837/Huug&oldid=61921 »\nKemmoù diwezhañ degaset d'ar bajenn-mañ d'an 25 C'hwe 2014, da 15:45.